“Kacau Kekasih Saya, Cubalah Kalau Yakin Boleh Dapat”

Sudah hampir tiga tahun menyulam cinta dengan jejaka yang dikenali sebagai Mr E, Ruhainies mengakui ada dugaan yang perlu dihadapi sama seperti pasangan bercinta yang lain.

Malah, Ruhainies mendedahkan ada sahaja wanita yang cuba mengganggu kekasihnya, malah ada juga dikalangan artis yang mahu mencuba nasib. Bagaimanapun, Ruhainies berkata dia tetap positif dan percaya pada takdir Allah.

“Tipulah kalau bercinta tidak ada dugaan. Saya pun macam orang lain juga, ada pancaroba dalam perhubungan. Ada juga orang yang cuba kacau kekasih saya.

“Buat saya lebih keliru, dalam kalangan artis pun ada yang mencuba nasib. Apabila jumpa depan mata, pijak semut pun tak mati. Belakang saya, mereka galak mencuba. Konsep saya mudah saja, kalau yakin boleh dapat, cubalah,” katanya kepada Harian Metro.

Dalam pada itu, Ruhainies berkata dia tidak terburu-buru untuk berkahwin kerana ingin memberi laluan kepada kakaknya, Risteena untuk berumah tangga terlebih dahulu.

“Saya nak tunggu kakak dulu dan kalau boleh tak mahu melangkah bendul. Namun, kalau ditakdirkan saya berkahwin dulu sebelum kakak, saya okey.

“Kekasih saya pun ada bercakap dengan saya, kalau boleh nak mempercepatkan supaya kami dapat hidup bersama. Bagaimanapun, seboleh mungkin saya nak bertunang dulu. Lagipun, saya masih muda,” katanya.


Rihana Oksana Bakal Dedah Wajah Tengku Leon

Rumah tangga Rihana Oksana menjadi perhatian apabila peguam Sultan Kelantan mengesahkan pasangan itu bercerai talak tiga. Lebih kecoh apabila peguam Sultan mempersoalkan tiada bukti mengatakan Sultan Muhammad V adalah bapa kandung kepada bayi berkenaan.

Minggu lalu, Rihana memfailkan petisyen paterniti di Mahkamah Rusia semalam untuk menentukan siapakah ayah kepada anaknya iaitu Tengku Ismail Leon Petra.

Umum mengetahui, Rihana enggan mendedahkan wajah anaknya kepada umum. Bagaimanapun, bekas ratu cantik Rusia itu berkata dia akan berkongsikan wajah Tengku Leon menerusi laman YouTube miliknya tidak lama lagi.

Perkara itu diberitahu oleh Rihana sendiri yang menjawab pertanyaan netizen di Instagram. Dalam pada itu, Rihana berkata dia kini sedang giat menyiapkan beberapa video untuk akaun YouTube tersebut.

Terdahulu, Rihana Oksana menegaskan Leon merupakan anak hasil perkahwinan mereka dan mendakwa wajah anaknya seiras Sultan Muhammad V.


Natasha Hudson Akui 9 Bulan Menderita, Dua Kali Keguguran

Mengesahkan perkahwinan kali keempat dengan ahli perniagaan Noor Nashiq Sekanor sudah pun berakhir awal Oktober lalu, Natasha Hudson mendedahkan hidupnya penuh dengan penderitaan sepanjang 9 bulan berumah tangga.

Natasha juga mendedahkan dua kali keguguran serta mengakui sedih dan kecewa di atas kehilangan besar dalam perkahwinannya itu. Ujarnya lagi, rumah tangganya sudah pun bermasalah pada hari pertama perkahwinan.

“Hanya sedikit kebahagiaan yang dikecapi sepanjang berkahwin, selebihnya penuh dengan penderitaan. Sebenarnya, pada hari pertama perkahwinan lagi rumah tangga kami sudah mula bermasalah.

“Justeru, saya reda dengan kehilangan dua kehamilan itu kerana percaya dengan perancangan dan ketentuan Allah SWT,” katanya kepada Harian Metro.

Dedah Natasha lagi, tiga anaknya juga turut menderita dalam perkahwinan kali keempatnya yang bermasalah itu. Katanya lagi, dia terpaksa berjauhan dengan anak-anak dia hanya dapat berjumpa sebulan sekali sahaja.

“Bila saya tidak bahagia, tiga anak juga turut menderita. Justeru, anak-anak dan ahli keluarga sangat bersyukur akhirnya saya dapat keluar daripada kemelut rumah tangga,” katanya.

“Saya hanya dapat bertemu tiga anak sebulan sekali. Pastinya ia tidak cukup kerana anak-anak sangat rapat dan memerlukan kasih sayang saya sebagai ibu mereka,” katanya.

Terdahulu, Natasha mengesahkan bercerai talak satu dengan ahli perniagaan Kelantan pada selepas sembilan bulan berkahwin.


“Tak Mati Pun Kalau Tak Ada Media Sosial”

Sering dikritik kerana tubuh badannya terlalu kurus, pelakon Mimi Lana memberitahu dia tidak pernah terasa hati mahupun mengambil serius tentang perkara itu.

Katanya lagi, dia tidak pernah terganggu dan orang di luar sana boleh berkata apa saja tentang dirinya kerana dia memandang kritikan tersebut dari sudut positif.

“Saya tak pernah rasa terganggu pun dengan kritikan itu. Apabila orang bertanya, saya hanya memberi pandangan sahaja. Saya okay saja bila orang kata diri kurus.

“Orang tegur-tegur mengenai diri saya pun, saya tak ada masalah. Anda boleh kata apa saja kepada saya. Bagi saya, kalau mereka kata saya kurus, mungkin saya boleh besarkan paha atau kena pergi gimnasium tapi tidaklah sampai saya depresi,” katanya kepada mStar Online.

Dalam pada itu, Mimi berkata dia enggan berkongsikan kisah peribadinya di media sosial lebih-lebih lagi hal tentang kekasihnya iaitu Syafiq Kyle. Ujarnya lagi, dia hanya menggunakan media sosial hanya untuk kerja.

“Kita tak boleh nak kawal media sosial sebab itu saya gunakan platform itu hanya untuk kerja sebab saya tahuu betapa bahayanya media sosial.

“Untuk orang yang hadapi masalah depresi berehat adalah jalan terbaik dan tak mati pun kalau tak ada media sosial. Sebenarnya saya anggap netizen ini adalah robot. Bagi mereka yang suka kecam, gunalah media sosial dengan baik,” ujarnya.


Berbaik Dengan Isteri, Aliff Syukri Muncul Dengan Lagu Baru

Pasti ramai tahu rumah tangga usahawan kosmetik Datuk Seri Aliff Syukri dan Datin Nur Shahida dikatakan sedikit bergolak apabila kedua mereka dilihat memuat naik status seolah perkahwinan mereka sedang diuji.

Malah, kedua-dua mereka juga tidak lagi memuat naik gambar bersama di akaun Instagram masing-masing. Bagaimanapun, hubungan suami isteri itu sudah pun kembali pulih apabila Aliff memuat naik video memaparkan kedua-dua mereka memohon maaf.

smua orang nak bahagia dalam perkahwinan setuju tak?? kalau setuju komen di bawah?? . . Bagi abang nak berkahwin itu amat mudah tetapi nak mempertahankan perkahwinan itu bukan satu perkara yang mudah banyak dugaan cabaran dan kesabaran.. yang perlu dilalui.. Pergaduhan dalam perkahwinan itu memang normal apatah lagi kami adalah pasnagan kontra dari smua sudut.. siapa yang tak pernah bergaduh dalam rumah tangga sy pasti smua pernah .. begitu juga sy..itulah lumrah kehidupan cuba bayangkan dua kepala yg dilahirkan berbeza perut,nak hidup sekali sampi kemati… mungkin rambut sama hitam hati lain-lain dan didikan keluarga pun berbeza beza,pendapat dan ego..sedangkan dengan ayah dan mak pun kekdang kita tidak sependapat … dan kadang kala mahu bergaduh… inikan pula suami isteri … orang yang belum berkahwin mungkin tidak akan faham apa yang abang rasa ini.. bagi abang dlm perkahwinan berhenti mencari kesalahan masing- masing kadang kala tak semua benda kita betul… . . . tak guna pun kalau Kita cari siapa betul atau siapa yang menang ??pokok pangkalnya kita cari titik keserasian untuk memperbetulkan keadaan dan yang paling penting kita kena tahu syurga isteri tetap bawah kaki suami tapi suami pun kena pandai main peranan lah ..jangan pula disebabkan syurga kat bawah kaki suka hati saja nak pijak isteri begitu juga dengan isteri kadang kala isteri ini kena lah belai dan faham suami..jgn suami buat baik.. dipijak kita pula Kesimpulannya tak pernah ada benda yang sempurna dalam Hidupan maklumlah kita bukan hidup dalam syurga kalau semua sempurna.. itu namanya syurga ..Apa pun terima kasih kepada semua yang mengambil berat tentang hubungan kami sekeluarga.. terima kasih doa kalian smua.. syukur alhamdulillah segalanya telah berdamai sebab apa?? yang berlaku ini biarlah kami sahaja yg tahu.. kami dua dua salah dan kami akan betulkan kesalahan kami..apa pun saya sayang awak sampai mati @shahidadherbs dan family kita?? dan lagu #cubabahagia itu sy ciptakan sempena kisah sedih saya yg bergaduh hanpir 3bulan?

A post shared by  Ohabangkosmetik (@aliffsyukriterlajaklaris) on Oct 20, 2019 at 11:21pm PDT

Menerusi perkongsian tersebut, Aliff mengakui setiap pendapat suami isteri pasti akan bercanggah dan bermulanya ego masing-masing. Malah, Aliff mengatakan untuk mencari kebahagiaan dalam rumah tangga perlu berhenti mencari siapa yang salah siapa yang betul.

Di akhir perkongsian tersebut, Aliff sempat memberitahu bahawa dia akan mengeluarkan lagu terbaru bersempena dengan kisah sedih mengenai pertelingkahan mereka suami isteri yang berlaku hampir 3 bulan.

Dalam pada itu, rata-rata netizen meluahkan rasa syukur hubungan suami isteri tersebut sudah pun kembali pulih seperti sedia kala dan ramai yang mendoakan semoga hubungan suami isteri itu kekal bahagia sampai ke akhir hayat.

Apa pun diharap pasangan ini akan kekal bahagia dan sentiasa bersama. Sedangkan lidah lagi tergigit inikan pula suami isteri. Mungkin apa yang berlaku sebelum ini dapat menguatkan lagi hubungan mereka suami isteri.


Rita Rudaini Mahu Saman Netizen Persoal Sah Taraf Anak

Jika sebelum ini pelakon Jasmin Hamid mengambil tindakan ke atas netizen, nampaknya Rita Rudaini juga turut membuat laporan polis terhadap seorang individu yang meninggalkan komen berbaur fitnah.

Difahamkan, Rita membuat laporan susulan komen netizen itu yang mempersoalkan status sah taraf anak-anaknya. Menurut Rita, komen netizen tersebut disifatkan sangat melampau.

“Laporan dibuat terhadap seorang individu menggunakan akaun Instagram @ahmadsan81 yang menghina dan memfitnah taraf anak saya. Ia keterlaluan dan melampau.

“Sebelum ini tak ada orang yang menghina dan keji anak saya, fasal anak saya tak boleh berdiam kerana keterlaluan.

“Saya mengambil langkah sama seperti Jasmin Hamid lakukan sebelum ini, ingatkan bila dia buat begitu orang dah tak berani, tapi masih berlaku,” katanya kepada mStar Online.

Dalam pada itu, individu tersebut diberikan tempoh selama 14 hari untuk tampil membuat permohonan maaf dan jika gagal berbuat demikian tindakan undang-undang akan diambil.


Mawar Rashid Izinkan Anak Usia Tujuh Bulan Berlakon

Usia putera kesayangannya kini mencecah tujuh bulan, Mawar Rashid berkata, dia dan suami, Raf Yaakob membuka peluang kepada anak mereka, Raden Muhammad Rafael untuk menceburi dunia lakonan.

Malah Mawar turut mengharapkan anak lelakinya itu akan mengikut jejak langkahnya untuk terjun dalam bidang seni, malah akan menyokong apa sahaja minat anaknya itu.

“Mawar okay sahaja kalau Rafael terbabit dalam bidang ini sebab saya dan Raf memang dari keluarga seni dan sokong apa sahaja minat anak.

“Sejujurnya saya suka kalau anak berlakon, mungkin sebab saya terlalu mencintai bidang seni dan bakat yang saya ada ini datang dari emak yang juga merupakan seorang model dan pelakon di Thailand, jadi darah seni itu sudah mengalir.

“Kalau dalam masa terdekat ada orang tawarkan peluang untuk Rafael berlakon atau sebagainya saya anggap itu rezeki dia. Cumanya, apabila dia sudah besar nanti dia berkah untuk tentukan apa minatnya,” katanya kepada mStar Online.

Dalam pada itu, Mawar berkata dia kini dalam usaha mendekatkan anak-anaknya dengan dunia seni dengan membawa mereka ke set penggambaran.

Mawar dan Raf mendirikan rumah tangga pada 9 November 2017. Mawar turut mempunyai dua orang anak tiri, Raden Ahmad Rayyan, 8, dan Raden Seri Raysaa Chanela,4 hasil perkahwinan Raf bersama bekas isteri.


Suami Mohon Lufya Omar Berhenti Berdrama

Kemelut rumah tangga pelakon Lufya Omar dan suami, Dr Che Muhammad Hafiz masih tiada kesudahan lagi. Minggu lalu, Lufya mendedahkan sudah empat bulan digantung tidak bertali dan sudah pun menfailkan perceraian bulan lalu.

Susulan itu, Dr Che Hafiz menyelar tindakan isterinya yang berteruskan memberikan kenyataan mengenai rumah tangga mereka kepada umum. Malah, turut menyifatkan tidakan Lufya itu tidak matang dan seolah mahu meraih simpati.

“Sudah-sudahlah berdrama. Lambat atau cepat orang akan tahu juga kebenarannya. Saya masih ada tahap kesabaran dan boleh berfikir secara waras.

“Saya fikirkan dia ibu kepada anak saya jadi tidak patut untuk saya bertindak seperti mana yang dilakukannya sekarang. Kalau dengan cara itu dia berasa puas dan dapat malukan saya, terpulanglah.

“Dia aibkan saya, saya diam. Dia buat dakwaan bukan-bukan, saya masih diam. Malah, dia lebih banak buka aib rumah tangga,” katanya kepada mStar Online.

Dalam pada itu, Che Hafiz berpendapat isu membabitkan hubungan suami dan isteri haruslah diselesaikan secara berhemah tanpa melibatkan mana-mana pihak.

Terdahulu, Dr Che Hafiz menafikan dakwaan kononnya dia mengabaikan tanggungjawabnya sebagai ketua keluarga. Katanya lagi, meskipun tidak lagi tinggal sebumbung bersama Lufya, namun dia tetap memberi nafkah pada anak mereka.


Ruhainies Dedah Kekasih Mahu Cepat-Cepat Kahwin

Tidak berselindung mengenai kisah peribadinya dan hubungan cintanya dengan seorang ahli perniagaan dikenali sebagai Mr E, Ruhainies memberitahu kekasihnya ada menyuarakan hasrat untuk melamarnya dalam masa terdekat.

Malah, kekasihnya itu mahu cepat berkahwin dan tidak mahu lagi bertangguh. Bagaimanapun, Ruhainies berkata dia tidak mahu terburu-buru menamatkan zaman bujang bagi memberi ruang kepada kakaknya, Risteena untuk bernikah terlebih dahulu.

“Si dia okay sahaja bila nak kahwin, dia sendiri pernah cakap kalau boleh cepat-cepat kahwin dan tak mahu tangguh. Tapi saya minta masa sebab tak ada apa yang nak dikejar dan ada perkara yang harus diselesaikan dulu.

“Sekarang ini dia hanya menunggu keputusan saya, kalau semua dah okay dan saya sudah bersedia, dia akan teruskan bila-bila masa sahaja. Lagi satu, saya nak tunggu Risteena naik pelamin dulu, tak mahu langkah bendul.

“Apa-apa pun ia berbalik kepada jodoh. Kalau ditakdirkan saya kahwin dulu sebelum Risteena, saya terima sahaja,” katanya kepada mStar Online.

Dalam pada itu, Ruhinies berkata dia menerima jika ditakdirkan dia yang akan berkahwin dahulu sebelum kakaknya. Ujarnya lagi, dia juga tidak mahu mengikat tali pertunangan dalam tempoh masa yang lama.


“Tak Adil Nak Salahkan Aliff, Saya Pun Tak Sempurna”

Hampir lima bulan bercerai, namun kisah peribadi Bella Astillah masih menjadi bualan ramai. Rezekinya sebagai ibu tunggal, Bella kini kembali aktif dalam bidang seni dan menerima pelbagai tawaran berlakon.

Namun, ramai yang menganggap rezeki yang diterimanya itu adalah ganjaran di atas kesabarannya selama ini. Bagaimanapun, Bella berkata tidak adil untuk orang ramai terus menyalahkan bekas suaminya, Aliff Aziz.

“Saya anggap peluang yang datang ini sebagai rezeki dan tuah anak. Tidak adil untuk salahkan Aliff kerana hidup ini ibarat putaran roda. Mungkin hari ini saya di atas, tetapi esok lusa, saya tidak tahu apa nasib diri.

“Saya juga tidak sempurna. Apabila saya terus memberikan kata semangat dan dorongan kepada Aliff, ia bukan bererti saya kuat. Saya cuba berusaha membantunya apa yang termampu.

“Saya percaya, jika kita berbuat baik kepada orang lain, insya-Allah, kebaikan akan kembali datang kepada kita,” katanya kepada BH Online.

Dalam pada itu, Bella berkata dia tidak mahu terburu-buru memikirkan soal jodoh memandangkan dia sukar untuk memulakan hubungan baru. Katanya lagi, dia kini selesa dengan kehidupannya sebagai ibu tunggal.

“Sukar untuk saya mulakan hubungan baharu. Saya juga bukan jenis yang mudah menerima kehadiran orang baharu, apatah lagi saya semakin selesa dengan kehidupan sebagai ibu tunggal.

“Biarpun tanpa suami di sisi, hidup saya tidak kosong kerana keluarga sentiasa ada bersama,” katanya.


Dua Bulan Kahwin, Berat Badan Nadzmi Adhwa Naik 15 Kg

Betul orang selalu cakap, bila berkahwin memang bahagia sangat-sangat. Baru sahaja dua bulan bergelar suami kepada Ardell Aryana, pelakon Nadzmi Adhwa berkata berat badannya kini mencecah 80kg daripada 65kg sebelum ini.

Menurut Nadzmi semuanya gara-gara isterinya yang pandai memasak membuatkan selera makannya bertambah. Nadzmi berkata dia sangat gemarkan lauk masak lemak cili api siput sedut yang dimasak oleh isterinya.

“Tengok saya semakin berisi bukan? Sekarang berat badan saya sudah mencecah 80 kilogram daripada sebelum ini 65 kilogram sahaja.

“Ia berpunca daripada isteri saya kerana dia memang seorang yang pandai masak. Makanan dia semuanya sedap. Apa sahaja dia masak, saya kena makan sebab nanti takut dia kecil hati.

“Lagipun Ardell anak chef, berilah dia apa sahaj barang, dia tahu je nak masak apa. Saya paling suka kalau dia masak lemak cili api siput sedut dan sambal petai,” katanya kepada mStar Online.

Dalam pada itu, Nadzmi berkata dia sedang berusaha untuk mengembalikan berat badan idealnya bimbang mengalami masalah kesihatan jika berat badan berlebihan.

“Nampaknya, selepas ini saya terpaksa bekerja keras untuk kecilkan balik badan saya. Dulu kalau lari saya stedy lagi, sekarang lari sedikit saya dah mengah.

“Kalau boleh saya tak mahu lakukan secara drastik sangat. Insyaallah perlahan-lahan dalam tempoh tiga bulan mungkin boleh kurus semula,” katanya.


“Saya Tak Boleh Bergerak, Benda Tu Gelak & Mengilai”

Baru-baru ini perkongsian Remy Ishak menjadi bualan ramai apabila pelakon itu itu memberi amaran kepada individu yang cuba menghantar sihir kepadanya dan juga keluarganya.

Menerusi Instagram Live, Remy mendedahkan situasi yang berlaku pada dirinya dan berkongsi pengalamannya terkena ilmu hitam. Menurut Remy, pada awalnya dia menyangkakan mengalami depresi sehingga seperti hendak melakukan perkara bukan-bukan termasuklah membunuh diri.

“Sejak beberapa minggu lalu saya sedar saya telah melakukan perkara yang bukan atas kehendak sendiri. Hati tak gembira, suka bersendirian, susah membuat keputusan dan saya tidak mahu keluar rumah.

“Pada masa sama, saya mengalami mood swing, rasa sedih amat sangat, mula berfikir negatif, cepat marah dan tidak mahu keluar rumah sebab takut naik angin.

Tetapi apabila tinggal di rumah saya akan rasa sedih sangat, perasaan itu bercelaru,” katanya.

Remy mengakui dia mula mengambil beberapa jenis ubat yang digunakan untuk menenangkan diri dan mendapatkan rawatan perubatan Islam. Jelasnya lagi, dia masih perlu melakukan rawatan lagi berikutan gangguan belum hilang sepenuhnya.

“Keluarga saya sudah lama perasan perubahan saya dan mereka nasihatkan saya untuk berjumpa ustaz.

“Kemudiannya saya berjumpa seorang ustaz dan menerusi bacaan ayat al-Quran dan surah Rukyah, tiba-tiba ada satu benda kawan badan saya. Saya pun terperanjat! Tetapi saya tak boleh bercakap.

“Saya tak boleh bergerak, badan saya seperti terkunci dan benda itu mengawal diri saya.Dia mula menangis, selepas itu dia gelak dan mengilai panjang.

“Apabila berubat dan saya sendiri sedar serta dapat rasakan ada tenaga lain kawal dan mula bercakap, semua pandangan mengenai saya depresi hilang,” tambahnya.

Menerusi perkongsian tersebut, Remy berkata dia akan berjumpa dengan pakar psikiatri untuk berunding lebih lanjut dari sudut perubatan moden.


Tak Mahu Buka Aib, Suami Lufya Omar Mohon Maaf

Kemelut rumah tangga Luyfa Omar dan Dr Che Muhammad Hafiz hangat diperkatakan apabila pelakon itu mendedahkan suaminya melakukan penganiayaan terhadap dirinya. Malah, Lufya mendakwa sudah empat bulan digantung tidak bertali.

Terbaru menerusi Instagram, Dr Che Hafiz menjelaskan bukan caranya untuk membuka aib atau memburukkan mana-mana individu. Ujarnya lagi, dia akan mengikut saluran yang betul demi menjaga hati ramai pihak.

Dalam pada itu, Dr Che Hafiz mengakui dia hanya pegawai perubatan di sebuah klinik kesihatan namun tetap bersyukur walaupun ada sesetengah pihak melabelkan dirinya sebagai ‘doktor biasa’.

“Seperti mana yang telah saya katakan bukan cara saya untuk membuka aib atau memburukan mana-mana pihak. Negara kita ada undang2 dan demi menjaga hati ramai pihak. Saya akan ikut saluran dan cara yang betul.

“Saya juga ingin menjelaskan perkara berkenaan statement yang dibuat ke atas saya “Doktor biasa je”. Yes memang saya Seorang medical officer di salah sebuah klinik kesihatan dan masih belum jadi seorang specialist,consultant mahupun head of department.

“Saya juga tidak dikurniakan kuasa luar biasa. Namun saya tetap bersyukur kepada Allah,” tulisnya.

Sementara itu, Dr Che Hafz berharap agar netizen tidak sewenang-wenangnya membuat spekulasi mengenai rumah tangganya dan meminta mendoakan yang baik-baik sahaja.

“Sya berharap agar semua jangan cepat jump into conclusion malah mendoakan kearah kebaikan buat kami. Semoga setiap perkara akan dapat kami selesaikan dengan cara yang terbaik.

“Akhir kata saya ingin memohon maaf jika ada tersalah kata atau terkurang mana2. Sesungguhnya yang baik itu datang dari Allah swt dan kekurangan itu adalah dari kelemahan saya sendiri,” tulisnya.


“Hubungan Kami Okay, Saya Dalam Proses Bimbing Intan”

Sejak semalam tular mengenai status yang dimuat naik oleh tunang kepada pelakon Intan Najuwa iaitu Razrul Anwar Rosli seolah meluahkan rasa kecewanya. Malah, tunangnya turut mengatakan cinta tanpa rasa hormat akan bertahan sekejap sahaja.

Bagaimanapun, Razrul menjelaskan status tersebut dibuat secara umum dan tidak ditujukan kepada Intan. Dalam pada itu, Razrul mengakui dia kini dalam proses untuk membimbing Intan.

“Kenyataan itu dibuat secara general. Ia hanya peringatan untuk semua. Saya selalu saja update berkenaan motivasi dan berkongsi perkara positif di IG. Tak pernah negatif.

“Lagi-lagi tengah isu mengenai gambar (dipegang Zul Ariffin) itu. Sejujurnya saya tak follow pun kerja-kerja artis sebab kami berlainan bidang.

“Saya selalu menasihati Intan untuk masa depan kami. Saya tidak suka memaksa , saya memahami dia sepenuhnya. Mak juga ada suruh memberi nasihat dan membimbing dia. Alhamdulillah, mereka terima pilihan saya dengan baik,” katanya kepada mStar Online.

Dalam pada itu, Razrul berkata hubungannya dia dengan Intan baik-baik sahaja dan tidak mempunyai sebarang masalah seperti yang digembar-gemburkan. Jelasnya lagi, dia memahami lumrah kehidupan seorang artis sama seperti dunia politik.

“Hubungan kami okay sahaja, semalam kami dinner dan pagi tadi kami breakfast bersama. Kami juga berhubung dan berkomunikasi seperti biasa,” katanya.


Hamil 3 Bulan, Hana Azraa Mudah Penat & Banyak Ragam

Usia kandungan mencecah tiga bulan dan bakal menyambut cahaya mata hasil perkahwinan dengan Pencetus Ummah (PU) Abu, Hana Azraa memberitahu dirinya kini cepat rasa letih dan banyak ragam.

Malah, Hana memberitahu dia juga tidak boleh berjalan dalam tempoh lama dan pasti akan mudah penat. Bagaimanapun, Hana berkata dia bernasib baik kerana ada yang sudi melayan kerenah ibu hamil.

Diruangan komen, ramai netizen memberikan pendapat bahawa usia kandungannya sekarang sememangnya membuatkan si ibu cepat penat. Malah, ada yang memberikan kata semangat buat wanita itu yang kini sedang berbadan dua.

Terdahulu, Hana ada memuat naik video ketika mendapatkan rawatan di sebuah klinik wanita hamil. Bagaimanapun, Hana berkata dia belum bersedia untuk berkongsikan sebarang berita kepada umum.

Apa pun semoga proses kehamilan dipermudahkan dan kami mendoakan yang baik-baik buat Hana Azraa serta anak dalam kandungan.


Upin Ipin: Keris Siamang Tunggal Tercalon Dalam Oscars 2020

Nampaknya, filem Upin & Ipin: Keris Siamang Tunggal mencipta sejarah apabila tersenarai bersama 32 filem animasi antarabangsa lain bagi pencalonan Oscars 2020 untuk kategori Filem Animasi Terbaik.

Ini bermakna, filem Upin & Ipin akan bersaing dengan filem animasi antarabangsa popular seperti Frozen 2, Toy Story 4 dan Angry Bird 2.

Perkhabaran gembira dan cukup membanggakan itu dikongsikan oleh Les’ Copaque menerusi akaun Instagram rasmi mereka serta ucapan terima kasih buat rakyat Malaysia di atas sokongan luar biasa terhadap filem tersebut.

Untuk pengetahuan anda, Upin & Ipin: Keris Siamang Tunggal ditayangkan pada 21 Mac lalu berjaya mencatat jumlah kutipan sebanyak RM25 juta dalam masa 3 minggu sahaja dengan 2 juta penonton.


Remy Ishak Beri Amaran Individu Hantar Sihir Pada Keluarganya

Bukan mudah bergelar selebriti kerana ada yang suka dan ada juga yang tidak sukakan seseorang selebriti itu. Tetapi, lebih teruk ada yang sanggup melakukan sihir kerana perasaan dengki atau rasa iri hati.

Sejak semalam, status yang dimuat naik di Insta Story Remy Ishak menjadi perhatian netizen. Status Remy itu memberi amaran kepada individu yang cuba menghantar sihir kepadanya dan juga keluarganya.

Remy turut menegaskan dia akan mengambil tindakan jika ada perkara buruk berlaku pada keluarganya akibat perbuatan sihir. Lebih menguatkan dakwaan tersebut, Remy turut memuat naik foto ayat suci Al-Quran.

Bagaimanapun, Remy tidak menjelaskan lebih terperinci mengenai situasi dan perkara sebenar yang berlaku. Apa pun diharap semuanya baik-baik saha


Huawei Watch GT2 Antara Barangan Yang Wajib Anda Miliki Pada Masa Kini!

Selain telefon pintar yang menjadi salah satu barangan keperluan anda hari ini, smartwatch juga boleh dikatakan barangan yang wajib anda miliki sekarang bagi membantu tugasan harian anda.

Tidak hanya semata-mata memiliki bentuk yang elegen dan trendy untuk melengkapkan lagi gaya OOTD anda, smartwatch juga boleh berfungsi sebagai pembantu peribadi yang paling berkesan. Lagi-lagi dengan Huawei Watch GT2 yang boleh bertindak memeriksa degupan jantung, memantau kualiti tidur, membaca mesej yang dihantar ke telefon, serta mengira pembakaran kalori ketika bersenam.

Nak tahu apa lagi yang menarik mengenai Smartwatch Huawei GT 2? Nah kami belanja anda kelebihan  Huawei Watch GT2 yang sebelum ini anda tak tahu!

Bila dah smart bergaya bak orang-orang kaya tidak lengkap sekiranya tangan anda kosong tanpa sebarang aksesori. Jadi tidak salah jika anda jadikan Huawei Watch GT2 ini sebagai aksesori wajib anda.

Dihadirkan dengan 3 edisi pilihan iaitu Sports Edition, Classic Edition dan Elite Edition, yang mempunyai berat 29 gram ini memang sangat sesuai untuk jejaka yang suka bergaya dan lasak.

Lebih menarik lagi, Huawei Watch GT2 mempunyai 2 pilihan saiz iaitu 46mm dan 42mm. HUAWEI GT2 ini direka secara minimalist dan mempunyai rekaan ultra slim beserta paparan melengkung yang dijana dengan skrin 1.39 inci AMOLED.

Seperti jam pintar lain yang memerlukan pengecasan tetapi jangka hanyat baterinya hanya mampu bertahan beberapa hari sahaja. Tetapi Huawei Watch GT2 ini lain ceritanya, bateri Huawei Watch GT2 ini mampu bertahan selama 2 minggu walaupun anda menghidupkan fungsi heart rate monitoring dan bersenam selama 90 minit setiap minggu . Jadi tidak perlu risaulah jika anda sedang syok guna Huawei Watch GT2 di tempat awam tanpa membawa alat pengecasannya.

Bateri HUAWEI Watch GT2 yang awesome ini dijana oleh Kirin A1, dengan rekaan chipset berganda (double chipset architecture ) dan teknologi penjimatan tenaga yang terkini.

Bagi yang gemar melakukan riadah dan aktiviti lasak Huawei Watch GT2 ini memang sangat sesuai untuk anda. Nak tahu kenapa? Ini semua adalah disebabkan jam pintar Huawei Watch GT2 akan bertindak sebagai doktor yang paling rapat dengan anda dimana ia mampu memantau degupan jantung, kualiti tidur, tekanan serta stress dan memberikan anda peringatan untuk bersenam.

Selain itu, jam pintar Huawei Watch GT2 yang kalis air dan kalis debu ini juga akan mengira jarak, jumlah stroke, membaca posisi renangan anda ketika anda melakukan aktiviti renang bersama-sama jam pintar Huawei Watch GT2 ditangan.

Huawei Watch GT2 yang mempunyai kecanggihan Bluetooth didalamnya membolehkan anda untuk menjawab panggilan telefon, mendengar muzik, mengetahui status cuaca terkini, membaca mesej dan macam-macam lagi. Senang kata, HUAWEI Watch GT 2 ini adalah jam tangan yang pasti akan membuatkan hidup seharian anda menjadi lebih mudah.

Lebih menarik lagi, aksesori Huawei Watch GT2 ini juga boleh dijadikan hadiah buat pasangan anda untuk tampil lebih bergaya. Jadi kepada anda yang mengidam Huawei Watch GT2 ini, tiba masanya untuk anda grab jam kegilaan ramai ini.

Lagi-lagi bermula hari ini (18 Oktober 2019) anda sudah boleh miliki jam yang serba canggih ini. Hanya terjah sahaja mana-mana outlet Huawei berdekatan anda dan terus grab jam pitar kegilaan ramai ini.


Kamal Adli Akui Sering Terlupa Tarikh Penting Punca Putus Cinta

Sebelum ini pernah menjalin hubungan cinta dengan beberapa selebriti namun hubungan yang dibina kecundang di tengah jalan, Kamal Adli mengakui banyak melakukan kesilapan sehingga menjadi punca percintaannya berakhir.

Kata Kamal lagi, sikap dirinya yang terlalu selesa dan mengambil mudah terhadap pasangan membuatkan hubungan cinta tidak mampu bertahan. Malah, dia akui sering terlupa tarikh-tarikh penting yang merupakan perkara besar bagi wanita.

“Saya tak nak menyalahkan mana-mana pihak, mungkin salah itu pada saya. Saya melalui hubungan yang panjang dengan setiap pasangan dan kira 12 tahun dalam hubungan percintaan.

“Bila hubungan terlalu panjang membuatkan saya terlalu selesa dan tidak meletakkan matlamat untuk berkahwin.

“Saya juga sering terlupa tarikh-tarikh penting yang biasanya diingati oleh pasangan yang baru bercinta. Perkara itu nampak remeh bagi lelaki tetapi besar bagi perempuan yang banyak memendam perasaan,” katanya kepada mStar Online.

Meskipun beberapa kali gagal dalam bercinta, namun dia tidak serik untuk mencari cinta dan berkeinginan untuk mendirikan rumah tangga memandangkan usianya sudah mencecah 33 tahun.

“Siapa tak nak bercinta? Siapa tak nak kahwin? Umur saya pun dah berapa. Tunggu, InsyaAllah. Kamal pun berkawan sahaja, tengoklah macam mana,” katanya.

Apa pun diharap Kamal Adli dapat bertemu cinta sejati dan semua yang berlaku mengajarnya untuk menjadi lebih matang.


Kaka Azraff Berpantang Di Pusat Penjagaan 5 Bintang

Selamat melahirkan cahaya mata sulung padaa 12 Oktober lalu, Kaka Azraff memilih untuk berpantang di sebuah pusat penjagaan mewah bertaraf lima bintang yang terletak di Kuala Lumpur.

Bakal berpantang selama 28 hari di pusat penjagaan tersebut, Kaka berkata dia memilih tempat berkenaan kerana mahu memastikan keadaan diri dan anak mendapat penjagaan yang baik.

“Lagipun di sini saya dan anak dijaga dengan rapi selain terdapat aktiviti sihat untuk ibu yang baru melahirkan zuriat.

“Selalunya kita dengar wanita baru melahirkan anak akan berpantang di rumah, kemudian ada penjaga khusus yang datang untuk memantau. Tapi ketika mendengar mengenai pusat penjagaan ini saya teringin untuk rasai sendiri pengalaman ini.

“Alhamdulillah saya seronok dan semuanya berada dalam keadaan yang baik. Malah suami juga boleh tinggal bersama,” katanya.

Berkongsikan pengalamannya bergelar ibu, Kaka berkata anaknya yang diberi nama Aslan sangat mudah dijaga dan tidak banyak ragam. Malah, anaknya juga tidak kuat menangis.

Kaka atau nama sebenarnya, Nor Atiqa Noor Azraff, dan Adam mendirikan rumah tangga pada 14 Disember tahun lalu.


“Saya Tak Malu Duduk PPR, Saya Tahu Asal Usul”

Tinggal di flat kos rendah sejak berusia 12 tahun, pelakon dan model Haneesya Hanee berkata dia tidak pernah rasa malu menghuni rumah tersebut meskipun ada segelintir pihak mempersendakannya.

Pernah hidup susah sehingga jadi gelandangan, menurut Haneesya dapat tinggal di rumah Program Perumahan Rakyat (PPR) merupakan satu permberian yang sangat disyukuri. Ujarnya, dia dan keluarga kini menetap di PPR Pudu Ulu, Cheras, sejak tujuh tahun lalu.

“Saya tak malu duduk di PPR… Saya tahu asal usul diri. Bagi saya, isu menetap di kawasan PPR tidak pernah menjadi ‘kudis’. Pernah dahulu, kami hidup susah sampai jadi gelandangan dan menumpang rumah orang lain.

“Apabila mendapat rumah PPR, ia menjadi suatu pemberian Allah yang amat disyukuri. Dapatlah kami anak beranak berteduh daripada panas dan hujan,” katanya kepada BH Online.

Kata Haneesya lagi, dia mengakui selesa tinggal di PPR dan seronok hidup berjiran. Dalm pada itu, Haneesya berkata buat masa ini dia belum terfikir lagi untuk berpindah ke rumah lain.

“Saya kenang jasa rumah PPR… Rumah pangsa ini tidak ada salah. Biasalah, tanggapan orang. Keluarga saya seronok hidup berjiran. Ramai jiran saya kenal termasuk ramai yang berniaga makanan, di sini. Kami bergaul rapat dan selalu bertanya khabar.

“Buat masa sekarang, saya ikut kemampuan dan keperluan. Tak terfikir lagi hendak duduk di rumah lain,” katanya.


“Bapa Hebat Tak Perlu Tunjuk Betapa Sado Otot Mereka”

Baru-baru ini, Hairul Azreen dikecam teruk apabila memadam komen teguran yang diberikan angkasawan negara, Dr Sheikh Muszaphar Shukor berhubung aksi ‘hand stand’ terhadap anaknya yang baru berusia lima bulan.

Perkara itu turut mendapat perhatian laman Facebook Public Health Malaysia yang memberikan penerangan tentang bahaya aksi tersebut. Turut disertakan tajuk besar dalam perkongsian tersebut mengatakan anak bukan sarkas.

Menerusi perkongsian itu, turut diberitahu aksi ‘hand stand’ boleh menyebabkan kecederaan serius pada kepala bayi jika terjatuh serta risiko tulang kaki membengkok.

Susulan perkongsian tersebut, rata-rata netizen menyelar pelakon lelaki berkenaan. Malah ada yang turut melepaskan rasa geram terhadap Hairul Azreen berikutan tindakannya yang memadam teguran Dr Sheikh Muszaphar.

Dalam pada itu, ramai yang meluahkan rasa lega apabila serta mengucapkan terima kasih kepada laman Facebook tersebut kerana mengambil inisiatif memberikan infomasi mengenai aksi tersebut yang banyak dilakukan oleh para selebriti.


Kaka Azraff, Suami Pilih Nama Anak Aslan

Tahniah diucapkan buat penyanyi Kaka Azraff dan suami Adam Azriff yang baru sahaja menimang cahaya mata pertama mereka pada 11 Oktober lalu.

Menerusi Instagram, suami Kaka Azraff berkongsikan wajah anak mereka serta mengumumkan nama anak sulungnya itu iaitu Aslan Bin Adam. Dalam perkongsian tersebut, Adam turut mendoakan anaknya membesar dengan hebat dan taat pada perintah Allah.

Perkongsian tersebut dihujani dengan komen netizen yang memuji nama dan kecomelan anak pasangan itu.

Tahniah sekali diucapkan buat pasangan ini, pastinya rumah tangga akan lebih bahagia selepas memiliki cahaya mata . Semoga segala urusan berpantang Kaka juga berjalan dengan lancar.


Tunang Kecewa Intan Najuwa Tak Hormat Dirinya

Jika sebelum ini kecoh gambar didukung oleh Idris Khan, nampaknya Intan Najuwa sekali lagi dihentam apabila tular gambarnya berpeluk dengan Zul Ariffin di atas kapal.

Malah rata-rata netizen menyifatkan seolah-olah Intan mudah disentuh oleh mana-mana lelaki. Namun, Intan menjelaskan dia masih tahu menjaga batas sebagai tunangan orang dan gambar tersebut dikongsikan hanya mempromosi drama lakonannya sahaja.

Bagaimanapun, sejak semalam status di Insta Story yang dimuat naik oleh tunang Intan iaitu Fazrul Anwar Rulis menjadi perhatian ramai seolah meluahkan rasa kecewanya.

Status tersebut seakan merujuk kontroversi terpalit Intan yang dilihat tidak menghormati dirinya sebagai tunang. Malah, tunangnya turut mengatakan cinta tanpa rasa hormat akan bertahan sekejap sahaja.

Apa pun diharap hubungan mereka baik-baik sahaja. Malah, sebelum ini juga Intan memberitahu apa yang dilakukan olehnya sudah pun mendapat persetujuan daripada pihak keluarga dan tunangnya.


Inginkan Gambar Mod Gelap Dan Video Berkualiti Setanding Neelofa? OPPO Reno2 Series Ada Jawapannya

Selain daripada gambar yang berkualiti yang anda ingin simpan sebagai memori, video juga tidak kurang hebatnya. Apatah lagi dengan rakaman video anda boleh melihat sendiri apa yang berlaku pada saat dan ketika itu.

Kali ini, telefon pintar OPPO tidak hanya semata-mata memberi tumpuan terhadap kualiti gambar tetapi turut memainkan peranan dalam kualiti video yang kini lebih memberi fokus kepada telefon pintar keluaran terbaru mereka iaitu OPPO Reno2 Series.

OPPO Reno2 Series ini dilengkapi dengan empat kamera belakang yang menyokong Ultra Dark Mode, dan Ultra Steady Video yang menjadi kegilaan selebriti terkenal, seperti Neelofa, Naim Daniel dan Saharul Ridzwan.

Lebih menarik lagi, reka bentuk OPPO Reno2 Series yang dihadiri dengan warna luminous black dan sunset pink ini mempunyai rekaan badan yang melengkung dengan kamera belakang yang kekal di bawah penutup belakang dan diperbuat daripada gorilla glass yang tahan lama.

Tambah menarik lagi, keluaran OPPO kali ini tidak hanya semata-mata mengeluarkan OPPO Reno2 malah OPPO Reno2 F juga turut akan mendarat di Malaysia tidak lama lagi dengan 2 pilihan warna iaitu sky white dan lake green.

Nak tahu apa yang best mengenai OPPO Reno2 Series ini? Jom kita terokai satu persatu kelebihannya!

Dengan kuasa 5x hybrid zoom yang terdapat dalam mod OPPO Reno2 ini membolehkan anda untuk rakam memori terindah bersama insan tersayang meskipun dalam keadaan jarak jauh.

Bagi yang gemar merakam video sangat sesuai jadikan OPPO Reno2 sebagai pilihan anda. Reno2 kali ini dilengkapi dengan 5x zum hibrid dan 20x zoom digital untuk rakaman gambar yang lebih ultra kualiti tinggi meskipun dalam keadaan jarak yang jauh.

Bila bercakap bab video, OPPO Reno2 ini memang paling awesome kerana ia dilengkapi dengan Ultra Steady Video dengan kesan bokeh, pengurangan bunyi dan zoom audio yang menarik.

Ultra Steady Video ini akan bertindak menstabilkan video yang diambil semasa jogging, ski, berbasikal atau perjalanan dengan kuasa Electronic Image Stabilization (EIS) dan Optical Image Stabilization (OIS) yang mengimbangi pergerakkan.

Lebih menarik lagi, dengan kecanggihan ini anda boleh merakam video dengan kadar bunyi yang sangat perlahan. Jadi jangan bimbang bunyi-bunyi yang tidak diundang akan masuk kedalam video anda ketika rakaman berlangsung!

Jika anda melakukan rakaman pada waktu malam sekali pun OPPO Reno2 masih mampu merakam setiap objek yang ada. Anda hanya perlu gunakan Ultra Dark Mode sahaja. On sahaja mod ini, pastinya setiap video anda akan lebih berkualiti meskipun rakam dalam keadaan cahaya yang kurang.

Dengan kuasa ultra macro mode yang terdapat pada OPPO Reno2 ini akan menjadikan gambar close up anda lebih cantik dan mampu fokus kepada objek dengan lebih tepat. Gambar seperti ini sangat sesuai untuk dimuat naik di laman Instagram.

Kali ini anda tak perlu lagi rapat-rapatkan badan anda dengan rakan-rakan untuk mengambil gambar, gara-gara bimbang ada rakan anda yang tidak masuk dalam frame gambar. Gunakan sahaja kuasa ultra wide angle sekaligus boleh menangkap mengambil gambar yang luas meskipun dalam keada ruang yang kecil dan terhad. Paling best mode ini sangat sesuai digunakan pada waktu siang mahupun malam.

Ha, bagi yang gemar muat turun game atau sebarang aplikasi yang banyak tu, anda harus mempunyai sistem penyimpanan yang besar seperti OPPO Reno2.

Jika anda miliki OPPO Reno 2 anda boleh muat turun apa sahaja aplikasi tanpa risaukan storage akan penuh. Ini semua gara-gara OPPO Reno2 dilengkapi dengan 8GB RAM 256GB ROM.

OPPO Reno2 juga dilengkapi dengan lima lapisan perlindungan yang meliputi semua aspek proses pengecasan dengan cepat dan selamat.

Bukan itu sahaja, OPPO Reno2 ini dijana oleh kebesaran bateri 4000 mAh yang tahan lama. Senanglah lepas ini anda travel tanpa risau bateri akan habis dalam kadar masa yang cepat!

OPPO Reno2 ini dilengkapi dengan skrin 6.5 inci, dan nisbah badan 93.1% yang diperbuat daripada corning gorilla glass yang tahan lama. Kecanggihan skrin Sunlight AMOLED  mampu memberi kecerahan yang mencukupi walaupun dalam persekitaran luaran yang terang.

Tetapi bagi anda yang tak sabar untuk miliki telefon pintar OPPO keluaran terbaru ini, anda boleh terus terjah roadshow OPPO pada 26hb Oktober 2019 di Sunway Pyramid (LG2 Orange Concourse).

Sebelum terjah tu anda bolehlah buat pre oder OPPO Reno2 dan pre order OPPO RENO2 F dahulu. Nak tahu kenapa?

Sebabnyaa, jika anda lakukan pre order anda boleh dapatkan bag eksklusif OPPO bernilai RM199 dan warranty screen selama 1 tahun.

Dah siap lakukan pre order tu, jangan lupa pula untuk datang Sunway Pyramid ambil telefon pintar keluaran OPPO pesanan anda. Orang paling awal datang akan dapat minunam ‘KOI’ bubble tea secara PERCUMA. Siapa cepat dia dapat!

Tetapi jika anda membeli telefon pintar keluaran OPPO ini di Sunway Pyramid ketika roadshow berlangsung anda bakal dapat hadiah yang lagi WOW. Antaranya VOOC powerbank dan Enco Q1 Headphone bernilai RM868 serta anda juga akan mendapat bag Eksklusif OPPO Reno bernilai RM199. WOW banyaknya hadiah yang anda akan dapat!

Bagi anda yang masih lagi keliru sama ada inginkan OPPO Reno 2 atau RENO 2F. Nah kami bagi anda bandingkan kedua-dua telefon pintar keluar OPPO ini.


“Gantung Tak Bertali? Itu Kena Tanya Lufya Sendiri”

Kemelut rumah tangga Lufya Omar sekali lagi hangat diperkatakan pelakon itu mendakwa sudah empat bulan digantung tidak bertali. Malah, Lufya mendakwa suaminya itu tidak menjalankan tangungjawab pada dirinya dan anak mereka.

Bagaimanapun, Dr Che Muhammad Hafiz menafikan dakwaan kononnya dia mengabaikan tanggungjawabnya sebagai ketua keluarga. Akui tidak lagi tinggal sebumbung bersama Lufya, namun dia tetap memberi nafkah pada anak mereka.

“Dakwaan tentang gantung tak bertali dan tidak menjalankan tanggungjawab itu kena tanya dia sendiri. Sebab untuk pengetahuan semua, saya sudah menjalankan tanggungjawab terhadap anak kami.

“Tidak pernah lagi saya abaikan anak kami seperti yang didakwa. Cuma, kalau ada yang dia keluar pergi mana-mana tu, saya tidak tahu sebab kami tidak lagi tinggal sebumbung,” katanya kepada mStar Online.

Enggan memberi kenyataan mengenai kegagalannya hadir ke mahkamah semalam, bagaimanapun Dr Che Hafiz berkata dia sudah pun memaklumkan perkara itu kepada pihak mahkamah melalui surat.

Terdahulu, Lufya menfailkan cerai terhadap suaminya pada bulan lalu. Kisah rumah tangga pasangan ini menjadi perhatian apabila Lufya mendedahkan suaminya melakukan penganiayaan terhadap dirinya.


Dewi Remaja 2019 ‘Dikurung’, Elak Kontroversi Pesta Arak Berulang

Tahun lalu, hebat diperkatakan mengenai kontroversi pesta arak melibatkan beberapa peserta Dewi Remaja sekaligus menjejaskan imej program realiti tersebut.

Tidak mahu kontroversi berulang lagi, Editor Pengurusan Remaja, Fiezreen Ahmad memaklumkan 12 peserta Dewi Remaja 2019 akan ‘dikurung’ di sebuah rumah khas dan media sosial mereka juga akan dipantau sepanjang program berlangsung.

“Dewi remaja kali ini menyaksikan kesemua peserta akan dikuarantin sepanjang 54 hari berterusan di sebuah rumah khas. Mereka juga akan dipantau dalam menguruskan media sosial bagi mengelakkan peristiwa lama berulang,” katanya.

Bekas juara Dewi Remaja 2005/2006 dan pelakon, Scha Al Yahya dilantik sebagai juri tetap bersama pengarah dan penyanyi Yusry Abdul Halim. Model dan selebriti popular Amelia Henderson pula dipilih sebagai hos program.

Terdahulu, program Dewi Remaja mencetuskan kontroversi apabila kejuaraan Haneesya Hanee ditarik balik berikutan tular video pesta arak bersama beberapa peserta lain.


Uqasha Senrose Dikecam Selamba Peluk Cium Adik Ipar

Jika anda mengikuti perkembangan adik-beradik Senrose, pasti ramai tahu hubungan rapat mereka sekeluarga. Malah, hubungan suami Nelydia Senrose iaitu Hafeez dengan keluarga isterinya begitu akrab.

Bagaimanapun, baru-baru ini tular di media sosial satu video memaparkan Uqasha Senrose berpeluk mesra dan mencium adik iparnya iaitu suami kepada Nelydia.

Seperti sudah dijangka, rata-rata netizen mengecam dan mengkritik tindakan Uqasha itu seolah tidak tahu menjaga batas pergualan dengan adik iparnya. Malah, netizen turut mengatakan riak wajah Nelydia juga seakan tidak selesa.

Kata netizen lagi, mungkin mereka terlalu terikut-ikut budaya barat sehingga lupa batas pergaulan atau mungkin sudah terbiasa bersalaman dan berlaga pipi seperti itu. Tidak kurang juga ada yang menuduh Uqasha mahu merampas suami adiknya.

Apa pun kita bersangka baik sahaja, mungkin itu cara Uqasha tunjukkan kasih sayang pada adik iparnya. Diharap selepas ini, Uqasha akan lebih berhati-hati dengan tindak tanduknya bimbang boleh mengundang fitnah.


“Saya Sudah Empat Bulan Digantung Tak Bertali”

Nampaknya, rumah tangga Lufya Omar sekali lagi menjadi bualan ramai apabila pelakon itu meluahkan rasa terkilan dengan suaminya Dr Che Muhammad Hafiz yang seolah melengahkan kemelut mereka apabila tidak hadir pada sebutan permohonan cerai hari ini.

Menurut Lufya dia sudah pun menfailkan permohonan cerai terhadap suaminya bulan lalu dan akui sudah empat bulan digantung tidak bertali. Malah, dia sukar untuk menghubungi suaminya bagi membincangkan perkara tersebut.

“Saya sudah empat bulan lebih digantung tidak bertali. Dia susah dihubungi dan tidka mahu berbincang dengan baik.

“Dia juga tidak menjalankan tanggungjawab dengan baik terhadap saya dan anak kami. Sepatutnya perkara ini boleh diselesaikan tapi dia seolah-olah mahu melengahkan hal ini.

“Siapalah yang berkahwin mahu bercerai, tapi saya dapat petunjuk sebaliknya. Saya tidak mahu lagi terus berada dalam perkahwinan yang penuh toksik ini,” katanya kepada Harian Metro.

Dalam pada itu, Lufya berkata dia bersedia untuk berdepan sebarang tindakan undang-undang selepas suaminya membuat laporan polis terhadapnya awal Oktober lalu.

“Berani kerana benar…. nak saman atau apa sekali pun saya bersedia,” katanya.

Mahkamah menetapkan 18 November depan bagi kedua-dua pihak hadir dan memaklumkan prosiding boleh diteruskan Jawatankuasa Pendamai (JKP) dan Hakam.


Wan Sharmila Nekad Berhijab Pada Ulang Tahun Ke-38

Memuat naik fotonya tampil berhijab dan menutup aurat ketika bercuti di Jepun baru-baru ini, rata-rata netizen terkejut dengan penampilan terbaru pelakon Wan Sharmila.

Wan Sharmila berkata dia sudah lama menyimpan hasrat untuk berhijab namun nekad untuk ke arah tersebut pada ulang tahun kelahirannya yang ke 38 tahun pada 12 Oktober lalu.

“Sebenarnya kalau ada sesiapa yang tanya tentang berhijab, saya takut nak cakap ‘ya’ tu. Selalunya saya akan minta mereka doakan sahaja, tapi apa yang saya sedang buat sekarang ni adalah saya cuba untuk ke arah itu.

“Apa yang peminat lihat di Instagram itu sebenarnya ya. saya dah mula pakai tudung sejak tiga hari lalu. tapi saya tak post gambar sebab sangat takut malah tiada siapa pun yang tahu mengenainya.

“Saya rasa sedih dan terharu sebab niat saya untuk berhijab ini sebenarnya sudah lama tapi nak mulakan itu memang takut. Jadi masa saya betul-betul nekad nak buat tu, saya lakukan ia masa hari jadi saya,” katanya kepada mStar Online.

Wan Sharmila mendedahkan dia tampil berhijab dalam beberapa drama sebelum ini adalah pemintaannya sendiri untuk terus istiqamah. Ujarnya lagi, dia tidak takut mengenai kurang tawaran berlakon malah percaya rezeki akan lebih luas.

“Pada pendapat saya, pakai tudung sebenarnya job lebih luas tetapi dugaan akan lebih banyak… Ini bukan perkara main-main, saya buat kerana ia tanggungjawab, bukan kerana fesyen,” katanya.


Foto Di Mahkamah Lagi, Anak Dato Red Pula Nak Bercerai

Jika minggu lalu kecoh apabila Adira Suhaimi menfailkan perceraian terhadap suaminya, Dato Red, namun kali ini ahli perniagaan itu diuji lagi apabila anak perempuannya juga kini dalam proses perceraian.

Berkongsikan foto bersama anaknya di Mahkamah Syariah Rendah Kuala Selangor di Instagram, menurut Dato Red, perkahwinan anaknya, Aziera, 20, dilanda badai selepas baharu sahaja setahun mendirikan rumah tangga.

“Mereka (anak dan menantu) pun nak bercerai, Allah duga saya sangat kuat. Anak saya baru 20 tahun dan usia perkahwinannya juga baru masuk setahun.

“Pada saya, ini semua akibat saya alpa dengan kehidupan dunia… Inilah balasannya,” katanya kepada Astro Gempak.

Difahamkan, anak perempuannya itu merupakan hasil perkahwinan pertamanya bersama bekas isteri ketika berusia 20 tahun yang hanya bertahan selama lima tahun.

Dalam pada itu, Dato Red akui simpati dengan nasib anak Aziera, lebih-lebih lagi anaknya seorang yang suka berahsia. Ujarnya lagi, anaknya itu juga rapat dengan isteri pertamanya kini, Datin Red.

“Dia jenis berahsia, dari dulu dia hidup sendiri. Itu yang saya kasihan dengan nasib dia. Anak saya ini, kalau dia tak susah dia memang tak akan hubungi saya. Namun dia juga rapat dengan Datin Red,” katanya.


Sam Bunkface Tidak Tolak Jodoh Untuk Berkahwin Lagi

Vokalis kumpulan Bunkface, Shamsul Anuar Mohd Baharom, 31, atau lebih dikenali sebagai Sam berkata dia tidak akan menolak jodoh sekiranya ada, kerana baginya perkahwinan itu merupakan satu perkara yang baik.

“Buat masa sekarang saya nak berehat, tetapi kalau ada rezeki, jodoh kenapa tak boleh kan, sebab perkahwinan ini benda yang baik.”

“Mestilah saya nak cari pengganti, tetapi sekarang ini belum ada lagi,” katanya yang ditemui di majlis sidang media konsert hausboom music.

Dalam pada itu, Sam menjelaskan hubungannya dengan Aida (bekas isteri) masih baik demi urusan penjagaan satu-satunya anak mereka, Maleeq yang kini berusia 3 tahun.

“Alhamdulillah tidak ada masalah. Kami jaga anak selang-seli dan seimbang. Maleeq pun gembira dia pun sudah 3 tahun,” katanya kepada Rotikaya.

Sam mendirikan rumahtangga dengan Aida pada 25 April 2015 dan dikurniakan seorang anak lelaki, Maleeq yang berusia tiga tahun.

Bagaimanapun, Sam telah mengesahkan bahawa dia dan bekas isterinya, telah bercerai sekitar Januari tahun ini. (rtky/h)


Haneesya Hanee Dikecam Guna Kata-Kata Terakhir Sulli

Sejak memang Artis Baru Wanita Popular di ABPBH baru-baru ini, nama Haneesya Hanee sering menjadi bualan ramai. Lebih hangat apabila ibunya mahu menyaman netizen yang mengutuk dan memberikan gelaran melampau terhadap anaknya.

Mungkin tidak tahan dengan kecaman dilemparkan terhadap dirinya, Haneesya membuat keputusan mengundurkan diri daripada laman Twitter. Menerusi status tersebut, Haneesya turut memohon maaf kepada netizen.

Bagaimanapun, statusnya itu menimbulkan kemarahan netizen apabila mendapati kenyataan tersebut seakan sama seperti kata-kata terakhir selebriti K-pop, Sulli yang ditemui mati di kediamannya petang semalam.

Rata-rata netizen menyelar tindakan Haneesya seolah sengaja menagih simpati. Ada meluahkan rasa tidak puas hati dengan menyifatkan perbuatan Haneesya itu tidak sensitif kerana ramai yang bersedih di atas apa yang berlaku kepada artis Korea itu.

Meskipun dikecam teruk, bagaimanapun status tersebut masih belum dipadamkan lagi dari akaun Twitter Haneesya.


“Anak Sakit Kritikal Pun Nak Seronok, Sibuk Nak Kurus”

Umum mengetahui bayi Abby Abadi yang dilahirkan pramatang kini bergantung pada mesin pernafasan dan masih ditempatkan di Unit Rawatan Rapi. Namun, ada yang kurang senang dengan perkongsian Abby di Instagram seolah dia tidak berada dalam keadaan sedih.

Menerusi Instagram, Abby berkata meskipun berdepan ujian dengan keadaan bayinya yang lahir tak cukup bulan dan kritikal, namun tidak bermakna dia perlu meratap sedih sepanjang masa.

“Ada orang marah dekat gambar-gambar sebelum ni, tak boleh buat itu tak boleh buat ini.

“Anak sakit pun seronok-seronok, anak kritikal pun sibuk nak kurus sampai video saya yang admin guna untuk Insta review pun kena hentam juga. Habis kalau anak sakit boleh buat apa sahaja? Meratap hiba?,” tulisnya.

Dalam pada itu, Abby memberitahu dia dan keluarga sudah melakukan yang terbaik untuk anaknya dan menyerahkan segalanya kepada Allah. Jelasnya lagi, tidak semua perkara mengenai bayinya itu dikongsikan kepada umum.

“Sejujurnya kami dah usahakan yang terbaik. Yang lain kami serahkan kepada pakar dengan bantuan Allah.

“Hidup ini banyak tanggungjawab yang lain juga. Anak-anak pun ramai. Jadi yang suka jadi juri awam tu tenang-tenang selalu ya,” katanya.

Terdahulu, Abby selamat melahirkan bayi lelaki seberat 535 gram pada 27 September lalu secara pembedahan di Hospital Sungai Buloh.


“Korang Gelakkan Cik B, Dia Gelak Tengok Akaun Bank Korang”

Siapa yang tak kenal dengan anak perempuan kepada usahawan kosmetik, Datuk Seri Vida iaitu Cik B. Baru-baru ini Cik B menjadi perhatian ramai apabila tampil dengan imej bersolek sebagai penghias kulit sebuah majalah.

Rata-rata netizen terkejut dengan imej gadis berusia 14 tahun ini yang lain dari kebiasaannya, malah ada yang mengatakan penampilannya itu membuatkannya persis penyanyi antarabangsa terkenal, Missy Elliot.

Bagaimanapun, seperti biasa pasti ada netizen mentertawakan dan mengutuk gadis tersebut. Malah ada netizen turut mengaitkannya dengan produk pemutih kulit yang dijual ibunya.

Namun, ada netizen menyelar pihak yang mengutuk Cik B dengan mengatakan ramai yang ketawakan gadis tersebut, tetapi hakikatnya akaun bank mereka belum tentu berduit. Ramai netizen bersetuju dan mengatakan walaupun Cik B masih muda tetapi dia mempunyai perniagaannya sendiri.

Kata netizen lagi, cantik itu subjektif dan Cik B masih muda serta belum terfikir lagi untuk bergaya. Netizen berkata, meskipun Cik B baru berusia 14 tahun tetapi sangat melindungi keluarga terutama ibunya.


“Saya Tak Mudah Dipegang-Pegang, Saya Tahu Batas”

Sebelum ini kecoh gambarnya didukung oleh Idris Khan, nampaknya Intan Najuwa sekali lagi dihentam apabila tular gambarnya berpeluk dengan Zul Ariffin di atas kapal. Susulan itu, ramai menyifatkan pelakon itu seolah-olah senang disentuh oleh mana-mana lelaki.

Bagaimanapun Intan memberitahu dia tidak niat untuk menimbulkan kontroversi dan masih tahu menjaga batas sebagai tunangan orang. Jelasnya lagi, gambar tersebut adalah untuk mempromosikan drama lakonannya yang akan ditayangkan di tidak lama lagi.

“Saya tahu kerja saya macam mana, di sebalik penggambaran macam mana. Kami hanya memainkan watak masing-masing dan gambar yang dimuat naik adalah sebahagian daripada watak yang saya mainkan.

“Saya bukan nak cakap yang saya boleh dipegang-pegang oleh semua pelakon lelaki. Saya tahu limit saya macam mana. We still have the limit, we have the border,” katanya kepada mStar Online.

Dalam pada itu, Intan berkata dia tidak terkesan dengan kecaman netizen meskipun ada netizen cuba melagakan-lagakan hubungan dia dengan tunangnya.

“Semua yang saya lakukan telah mendapat persetujuan daripada semua pihak. Keluarga dan tunang saya okay. Yang menjadi masalah sekarang ni hanyalah komen-komen netizen yang cuba laga-lagakan hubungan saya dan tunang,” katanya.


Bakal Beri Ceramah ‘Friendzone’ Di UUM, Ardell Diperli Netizen

Mendirikan rumah tangga awal September lalu, apa saja perkongsian Nadzmi Adhwa dan Ardell Aryana pasti akan menjadi perhatian ramai. Mana tidaknya, tiada siapa menyangka dua sahabat baik ini akan bergelar suami isteri.

Jika anda mengikuti perkembangan pasangan ini, Ardell dan Nadzmi sering menghadiri ceramah di beberapa universiti tempatan. Malah, sebelum ini Nadzmi telah dijemput untuk memberikan ‘talk’ di UiTM Merbok. Nampaknya, kali ini giliran Ardell pula bakal memberikan ceramah di UUM.

Apa yang menjadi perhatian adalah tajuk ceramah tersebut berkenaan topik ‘Friendzone’ dan ianya bakal berlangsung pada 20 November depan.

Bagaimanapun, netizen memerli pelakon wanita itu serta topik ceramah yang akan dibincangkan. Netizen turut mempersoalkan kredibiliti Ardell untuk memberi ceramah kepada pelajar universiti.

Namun ada yang berpendapat tidak boleh menghentam pelakon tersebut sahaja, pihak penganjur juga perlu dipersalahkan kerana menjemputnya untuk memberikan ceramah.

Apa pun tiada salahnya jika menjemput selebriti untuk memberikan ceramah santai kepada para pelajar, tetapi seperti biasa bukan mudah bergelar selebriti kerana ada saja serba tak kena di mata netizen.


Elfira Loy Perjelas Sebab Belum Dedah Wajah Anak

Baru saja menimang cahaya mata pada 1 Oktober lalu, pasti ramai yang mahu melihat wajah comel anak sulung Elfira Loy. Bagaimanapun, Elfira membuat keputusan untuk tidak mendedahkan lagi wajah anak lelakinya kepada umum.

Ditanya netizen mengenai perkara itu, Elfira berkata dia hanya mengikut nasihat orang-orang tua supaya mengelak dari anaknya, Muhamad Rayyan Khalaf terkena penyakit hati manusia.

“Sebab orang-orang tua nasihat, jauhkan penyakit Ain, bukan penyakit misteri tapi penyakit hati manusia, kot-kot ada yang dengki. El okay je tapi kita dengar jelah,” jawab Elfira.

Menerusi perkongsian di Insta Story itu juga, Elfira turut menjawab soalan netizen berkenaan maksud nama anaknya dan bercerita tentang proses bersalin yang dilaluinya.

Elfira dan suami Muhamad Khairol Faris Anuar mendirikan rumah tangga pada 1 Januari 2019 dan  dikurniakan seorang cahaya mata pada 1 Oktober lalu.


“Dah Macam Patung, Nak Angkat Nak Raba Semua Boleh”

Selepas mengikat tali pertunangan dengan seorang ahli perniagaan yang 16 tahun lebih tua daripadanya, nama pelakon Intan Najuwa menjadi perhatian ramai. Ada yang menuduh Intan memilih jejaka tersebut disebabkan harta dan mata duitan.

Sebelum ini Intan dihentam apabila memuat naik gambar didukung oleh Idris Khan, nampaknya pelakon itu sekali lagi dikecam apabila tular gambarnya berpeluk dengan Zul Ariffin di atas kapal.

Meskipun ramai mengetahui gambar tersebut adalah untuk mempromosikan drama Setelah Ku Dimiliki yang akan ditayangkan di kaca televisyen tidak lama lagi, namun ianya menimbulkan rasa kurang senang netizen.

Tidak kurang juga ada yang menyifatkan pelakon itu seolah-olah senang disentuh oleh mana-mana lelaki. Tidak kurang ada yang menyindir tunangnya seorang yang pemurah kerana membiarkan Intan diperlakukan sedemikian.

Jika sebelum ini, Intan mempertahankan dirinya dengan membalas komen netizen, namun kali ini tiada komen balas daripada pelakon tersebut. Kalau ikutkan Intan hanya menjayakan watak sahaja dan mungkin tunang pun faham kerjayanya sebagai pelakon.


Ditegur Dr. Sheikh Muszaphar, Hairul Azreen Padam Komen

Dalam ramai-ramai pasangan selebriti, Hanis Zalikha dan Hairul Azreen antara yang menjadi perhatian ramai. Bukan itu sahaja, kedua anak mereka juga iaitu Yusuf Iskandar dan Alisa Aisyah turut mempunyai ramai pengikut di Instagram.

Pasangan ini juga sering berkongsikan telatah anak-anak mereka untuk tatapan umum dan pasti akan tular dek kerana kecomelan mereka. Baru-baru ini, Hairul dilihat ada memuat naik video dia mana dia memegang kaki anak keduanya, Alisa dan membiarkannya berdiri sendiri.

Meskipun ramai yang memuji daya kekuatan kaki Alisa, namun ada yang ngeri melihat aksi tersebut kerana bimbang bayi tersebut terjatuh.

Video tersebut turut mendapat perhatian angkasawan negara, Dr. Sheikh Muszaphar yang menegur aksi tersebut tidak sesuai dilakukan kepada bayi kerana ia boleh menyebabkan bahagian lutut bengkok.

Jelasnya lagi, bayi hanya akan bersedia untuk berdiri sendiri apabila otot dan tulangnya sudah cukup kuat. Dalam pada itu, Dr. Sheikh Muszaphar turut menasihatkan kepada orang ramai tidak melakukan aksi tersebut pada anak mereka.

Bagaimanapun, apa yang lebih menjadi perhatian adalah komen oleh Dr. Sheikh Muszaphar itu telah dipadam diruangan entri tersebut. Susulan itu, ramai yang mengecam tindakan Hairul serta menyifatkan pelakon itu tidak boleh menerima teguran.

Jika diingat kembali, sebelum ini Hairul juga pernah melakukan aksi sama ketika anak sulungnya, Yusuf Iskandar masih kecil beberapa tahun lalu.

Tiada salahnya jika mengambil nasihat atau teguran daripada mereka yang pakar atau berpengalaman jika perkara itu untuk mendatangkan kebaikan.


Syatilla Melvin Mengamuk Dituduh Jual Produk Beracun

Umum mengetahui, Syatilla Melvin mengeluarkan produk kecantikan bersama adik-beradiknya yang diberi nama Kekasih. Bagaimanapun, Syatilla meluahkan rasa berang apabila ada pihak menuduh produknya mempunyai bahan berbahaya.

Syatilla turut memuat naik status netizen berkenaan serta menuntut permohonan maaf secara terbuka daripada individu tersebut. Malah, Syatilla turut meminta individu berkenaan memberikan bukti kukuh bagi membuktikan dakwaan produknya mengandungi merkuri.

“Okay aku rasa dia main dengan silap orang. Siapa kenal perempuan ni? Hang silap besar sebab hang mention nama aku kat public dan fitnah periuk nasi aku.

“Aku nak hang respon dan minta maaf dalam masa terdekat! Bagi bukti yang kukuh sekali. Jangan tunjuk sangat yang akal hang bubuh kat lutut. Sebelum aku sagat muka hang kat jalan dan saman, hang tolong respon.

“Aku akan besarkan benda ni kalau hang tak tak mai minta maaf dan tarik semua benda! Followers Tilla, tolong aku buat kerja sat cari mangkuk ni,” tulisnya.

Difahamkan, selepas satu jam perkongsian Syatilla itu, individu tersebut tampil memohon maaf secara terbuka di atas tindakan tidak matang yang dilakukannya.

Dalam pada itu, Syatilla memaafkan dan berkongsikan status permohonaan maaf individu tersebut serta berharap perkara tersebut tidak berulang lagi.


“Saya Tidak Akan Teragak-Agak Tunjuk Semua Bukti”

Nampaknya, kontroversi panas terpalit pelakon Amar Asyraf dan skandalnya yang juga merupakan seorang pelakon Ellika Azman seperti tiada pengakhirannya meskipun Amar serta kedua-dua isterinya tampil menjelaskan isu hal rumah tangga mereka.

Menerusi Instagram, Ellika memberitahu dia tidak akan teragak-agak untuk mendedahkan bukti jika kenyataan daripada pihak Amar bercanggah dengan cerita sebenar mengenai hubungan mereka.

Katanya lagi, dia mempunyai segala bukti tentang hubungan mereka bermula September 2019 sehingga baru-baru ini termasuk segala audio perbualan mereka berdua.

Jelasnya lagi, pendedahan tersebut bukan untuk meraih publisiti untuk dirinya tetapi mahu membela nasib anak Amar bersama isteri keduanya.

Terdahulu, Ellika mendedahkan dia dan Amar sepatutnya berkahwin di Thailand pada 11 hingga 13 Oktober. Bagaimanapun, wanita itu mendakwa dia baru mengetahui Amar mempunyai seorang lagi isteri serta seorang anak dari perkahwinan kedua.


“Amar Patut Jumpa Saya, Mungkin Saya Boleh Beri Nasihat”

Sejak minggu lalu, nama pelakon Amar Asyraf menjadi bualan ramai apabila terbongkar rahsia rumah tangganya yang dikatakan sudah beristeri dua dan nyaris berkahwin buat kali ketiga apabila didedahkan oleh skandalnya yang juga merupakan seorang pelakon baru Ellika Azman.

Perkara itu mendapat perhatian Ashraf Muslim yang turut melayari kehidupan berpoligami. Menurut Ashraf, tiada salah untuk Amar merahsiakan perkahwinan kedua tetapi perlu menghebahkannya supaya tidak berlaku fitnah.

“Patutnya Amar kena jumpa saya, mungkin saya boleh beri nasihat. Bagi saya tak salah nak rahsiakan perkahwinan kedua tapi kena ingat sebagai selebriti ramai di luar sana ingin tahu mengenai keluarga kita.

“Jadi kalau boleh kita sampaikan kepada masyarakat supaya tidak berlaku fitnah. Nak kawhin berapa pun tak ada masalah, tapi kena lakukan dengan cara yang betul,” katanya kepada mStar Online.

Dalam pada itu, Ashraf berkata suami berhak menjalani kehidupan berpoligami sekiranya dia mampu menggalas tanggungjawab serta amanah yang diberikan tetapi jika tidak mampu, tidak perlu memilih jalan tersebut.

“Berpoligami ini tak salah sekiranya seorang suami itu mampu daripada segi menjaga para isteri, anak-anak dan bijak menguruskan rumah tangga. Paling penting, mampu menggalas amanah Allah berikan.

“Kalau rasa-rasanya tak mampu janganlah buat. Mampu ini banyak maksud antaranya masa, kewangan, kasih sayang dan segalanya,” katanya


“Ayden Perlukan Ibu Bapanya, Kami Bukan Keluar Berdua”

Sebelum ini dilihat memuat naik gambar menerusi Insta Story meluangkan masa bersama bermain bowling, timbul spekulasi di kalangan netizen yang mengatakan cinta Bella Astillah dan bekas suaminya, Aliff Aziz berputik kembali.

Enggan mengulas mengenai perkata tersebut, Bella hanya mengatakan apa yang dilakukan adalah yang terbaik untuk anak mereka, Ayden Adrean. Jelasnya lagi, mereka bukan keluar berdua seperti yang diperkatakan netizen.

“Dia perlukan ibu bapanya dan tak boleh satu pihak saja. Lagipun kami tidak keluar berdua, sebaliknya turut ditemani ibu, adik dan beberapa anggota keluarga lain,” katanya kepada Harian Metro.

Terdahulu, memberitahu dia tidak menolak seandainya masih ada jodoh dengan bekas suami. Ujarnya, dengan keadaan Aliff yang bermasalah, dia hanya membantu untuk memberikan sokongan.

Susulan tindakannya itu, ramai netizen mendakwa Bella seakan memperbodohkan diri kerana masih melayan baik bekas suaminya itu. Bagaimanapun, Bella menegaskan itu adalah haknya untuk lakukan apa sahaja dan tidak peduli dengan tanggapan netizen.


Haneesya Hanee Tegas Enggan Padam Gambar Seksi

Terpalit dengan sekeping gambar yang mengundang kemarahan orang ramai, Haneesya Hanee tegas enggan berbuat apa-apa mengenai gambar seksi berselendang, biarpun dihujani dengan pelbagai kecaman netizen.

BACA: “Saya Tak Bodoh Agama, Tak Jahil Sampai Tahap Macam Tu”

Terbaru Haneesya membalas komen seorang netizen yang memintanya memadam gambar berkenaan. Tulis Haneesya, bukan beliau yang harus memadam gambar tersebut sebaliknya jenama berkenaan.

“Bukan saya yang post gambar tu! Suruh brand tu padam sebab mereka yang post. Komen dekat sini buat apa? Tak ada kerja dah?,” balasnya kepada seorang netizen yang memintanya memadam gambar berkenaan.

Terdahulu Haneesya berasa kesal dengan tindakan jenama berkenaan yang memungkiri janji dengan mendedahkan gambar tersebut sepenuhnya, biarpun sudah berjanji akan memuat naik gambar itu separuh sahaja.

Tegas Haneesya, beliau bukanlah seorang Islam yang bodoh sehingga ingin mempersendakan agama dengan bertindak sedemikian. Bagaimanapun sehingga kini gambar terbabit masih tidak dipadamkan dari media sosial. (rtky/w)


Hafreez Adam, Zara Zya Selamat Bertunang

Tahniah diucapkan buat pasangan Hafreez Adam dan Zara Zya yang selamat mengikat tali pertunangan semalam. Majlis yang cukup meriah itu hanya dihadiri ahli keluarga dan rakan terdekat pasangan sahaja.

“Saya minta maaf sebab tidak maklumkan awal atas atas permintaan keluarga yang mahukan majlis tertutup. Sebenarnya tak ada niat nak sorokkan. Alhamdulillah, majlis tadi berjalan lancar”

“Sejujurnya, sejak sebulan lalu lagi memang berdebar sebab nak melangkah ke fasa baru sebagai tunangan orang. Apatah lagi majlis hari ini mempertemukan keluarga besar kedua belah pihak”

Dalam pada itu, Hafreez berkata, mereka akan mengikat tali pertunangan selama setahun. Bagaimanapun andai diberikan rezeki lebih, Hafreez tidak menolak untuk melangsungkan pernikahan lebih awal.

“Atas permintaan keluarga kalau boleh bertunang dalam tempoh setahun. Tapi, kalau ada rezeki lebih cepat lagi bagus iaitu mungkin enam bulan. Jadi, mulai sekarang kami sudah boleh fikir dan buat persiapan sedikit demi sedikit”

“Soal kahwin ini bukan main-main. Banyak perkara kena ambil kira. Malah, untuk majlis nikah dan persandingan nanti kami merancang buat di sini saja. Jika boleh sekalikan majlis persandingan untuk kedua belah pihak,” kongsinya.

Dalam majlis pertunangan itu, Hafreez menyerahkan lima dulang hantaran dan dibalas tujuh dulang daripada pihak Zara. Difahamkan pasangan ini bakal melangsungkan pernikahan pada Oktober depan. (rtky/w)


Rihana Oksana Fail Petisyen Tentukan Bapa Anaknya

Sebelum ini kecoh apabila peguam Sultan Kelantan, mempersoalkan bahawa tiada bukti mengatakan Sultan Muhammad V adalah bapa kandung kepada bayi berkenaan. Susulan itu, Rihana Oksana Gorbatenko mencabar baginda melakukan ujian DNA terhadap bayi berkenaan.

Terbaru, memetik laporan Daily Mail, nampaknya teka-teki siapakah ayah kepada Leon, bakal diketahui tidak lama lagi apabila Rihana memfailkan petisyen paterniti di Mahkamah Rusia semalam.

Laporan itu berkata, Rihana menfailkan kes tersebut berikutan tuntutannya untk mendapat elaun bulanan kira-kira RM123,000 dan hartanah di Moscow dan London bernilai RM47 juta tidak dilayan.

Laporan memberitahu, sekiranya Sultan Muhammad V enggan menghadiri pendengaran kes atau menjalani ujian DNA, mahkamah boleh menerima tuntutan paterniti Oksana melalui penghakiman ingkar.

Dalam pada itu, Oksana menegaskan Leon merupakan anak hasil perkahwinan mereka dan mendakwa wajah anaknya seiras Sultan Muhammad V.

“Mukanya serupa bapanya dan berwajah Asia,” kata Rihana dalam satu temu bual.

Baru-baru ini, Oksana mendakwa terpaksa menjual cincin kahwin bernilai RM1 juta bagi membayar bil perubatan. Ujarnya lagi, dia dan anaknya  tidak bertemu dengan Sultan Muhammad V sejak Disember tahun lalu serta mendakwa baginda seolah cuba bersembunyi daripadanya.


"Mungkin Saya Punca Masalah Ini Berlaku"

Tampil membuka cerita, isteri pertama Amar Ashraf, Arna Salleh tegas dengan pendirian akan tetap bersama suaminya walaupun selepas apa yang didedahkan Ellika Azman dan konflik bersama dengan isteri kedua suaminya.

Mengakui dakwaan Ellika mengenai permintaan wang sebanyak RM100,000 yang diminta oleh ibu Ammar, Arna memberitahu tindakan itu bagi mengelakkan wanita itu bernikah dengan Amar. Namun Ellika pula sanggup membayarnya.

“Waktu itu, Ellika memaksa kedua-dua keluarga bertemu dan membincangkan urusan pernikahan mereka, bagaimanapun ibu mentua saya menegaskan dia tidak bersetuju Amar menikahi Ellika dan dia mula bersikap kurang ajar”

“Ibu mentua mencadangkan jika dia boleh bayar RM100,000 bagi menyelesaikan segala hutang Amar, barulah mereka boleh berkahwin. Dia kemudian memaklumkan ada wang sebanyak itu”

Dalam masa sama Arna memohon maaf kepada keluarga kerana merahsiakan masalah rumah tangganya selama ini. Malah Arna menganggap masalah ini berpunca darinya kerana gagal menjadi isteri yang baik.

“Sepanjang perkara ini berlaku, saya ada anak sebagai sumber kekuatan. Setiap hari saya belajar memperbaiki diri dan mungkin ada kekurangan dalam diri saya menyebabkan masalah ini timbul.

“Bagaimanapun dia tidak mahu kehilangan keluarganya dan berjanji akan memperbaiki kekurangan diri. Saya bukan isteri yang baik, tetapi saya tidak akan tinggalkan suami saya berhadapan dengan situasi ini berseorangan”

“Selepas cuba memperbaiki diri dan menjadi isteri yang lebih baik, tetapi jika masalah terus berlaku saya bersedia untuk berpisah. Semuanya terpulang kepada Amar sebagai suami,” jelasnya. (rtky/w)


Kaka Azraff Selamat Timang Bayi Sulung

Tahniah diucapkan buat penyanyi Kaka Azraff dan suami Adam Azriff yang baru sahaja menimang cahaya mata pertama mereka semalam. Berita gembira berkenaan disampaikan oleh Kaka sendiri di laman sosialnya.

Menerusi perkongsian di Instagram, Kaka turut memuat naik gambar bayi lelaki mereka berserta dengan rasa syukur kerana dapat melahirkan bayi mereka dalam keadaan yang sihat dan baik secara pembedahan.

Di ruangan komen ramai membanjiri laman sosial penyanyi itu, dengan ucapan tahniah diatas kelahiran cahaya mata sulung pasangan itu. Bagaimanapun buat masa ini Kaka masih belum mendedahkan nama bayi comel mereka.

Apapun tahniah sekali diucapkan buat pasangan ini, pastinya hidup bertiga selepas ini dapat menceriakan lagi suasana. Semoga segala urusan berpantang Kaka juga berjalan dengan lancar. (rtky/w)


“Dah Jadi Isteri Pakai Elok Sikit, Serabut Tengok Ardell”

Baru saja mendirikan rumah tangga pada awal September lalu, boleh dikatakan apa saja perkongsian Nadzmi Adhwa dan Ardell Aryana pasti akan menjadi perhatian ramai.

Mana tidaknya, tiada siapa menyangka dua sahabat baik ini akan bergelar suami isteri. Bagaimanapun, foto terbaru yang dimuat naik oleh Ardell menimbulkan rasa kurang senang netizen dengan penampilannya.

Netizen tersebut meluahkan rasa pelik dengan pakaiannya serta meminta Ardell berpakaian lebih kemas lebih-lebih lagi dia kini sudah bergelar isteri. Menerusi gambar tersebut, Ardell memakai kemeja T dengan seluar kain pelikat.

Tidak hanya berdiam diri, Ardell membalas komen tersebut dengan tenang. Menurut Ardell, setiap orang berbeza dan turut menyindir netizen tersebut mengatakan dia akan belajar untuk bergaya supaya penampilannya tidak nampak serabut di mata netizen berkenaan.

Terdahulu, perkahwinan pasangan itu menjadi perhatian apabila aksi Ardell yang dilihat seperti menggigil ketika menyarungkan cincin sekaligus menimbulkan rasa kurang senang netizen dimana ada yang mendakwa pasangan itu hanya berdrama.

Bagaimanapun, Nadzmi tampil menjelaskan mengenai keadaan isterinya bahawa Ardell menghidap anxiety serta depresi yang teruk sebelum ini dan masih lagi dalam proses pemulihan.


Netizen Puji Elfira Loy Tengah Berpantang Tetap Cantik

Selamat menimang cahaya mata sulung pada 1 Oktober lalu, Elfira Loy dilihat sering memuat naik video momen indah bersama putera kesayangannya Muhamad Rayyan Khalaf.

Menerusi Instagram, Elfira berkongsikan satu video dimana dia sedang mendodoikan anaknya. Memang tersenyum melihat video tersebut. Meskipun dalam tempoh berpantang, rata-rata netizen memuji penampilan Elfira yang tetap kelihatan cantik dan berseri-seri.

Malah, ada yang berkongsikan pengalaman mereka ketika berpantang yang tidak terurus berbeza dengan keadaan Elfira. Tidak kurang juga ada yang mengatakan meskipun sudah bergelar ibu namun Elfira tetap kelihatan seperti zaman remajanya.

Difahamkan, Elfira menggunakan khidmat “confinement lady” ketika berpantang, mungkin disebabkan itu dia kelihatan cantik dan sihat memandangkan semuanya dalam keadaan terjaga. Apa pun, selamat berpantang kami ucapkan dan semoga Rayyan Khalaf membesar dengan sihat.


Fizo Omar, Mawar Sepakat Tutup Restoran Fizomawar Kitchen

Selepas terlafaznya talak satu antara Fizo Omar dan Mawar Karim pada Julai lalu, ramai yang tertanya-tanya hala tuju perniagaan yang dijalankan oleh mereka secara bersama antaranya Fizomawar Kitchen (FMK).

Terbaru, Fizo mengesahkan restoran Fizomawar Kitchen yang diusahakan bersama bekas isterinya itu akan menamatkan operasi hujung bulan ini. Ujarnya, mereka sepakat menutup restoran tersebut dan ia adalah jalan terbaik selepas mereka berpisah.

“Sebenarnya berat untuk saya nak umumkan keputusan ini, setelah berfikir dan berbincang bersama Mawar, kami bersetuju untuk tamatkan operasai Fizomawar Kitchen cawangan di Bangi, Selangor dan Kota Bharu, Kelantan.

“Banyak kenangan dan usaha dilakukan termasuk wang ringgit tetapi ini mungkin jalan terbaik dan saya percaya Allah ada perancangan terbaik untuk kami.

“Setelah empat tahun, lebih 300,000 pelanggan yang datang ke restoran kami dan FMK berkongsi rezeki dengan lebih 100 orang pekerja. Saya nak beritahu FMK akan menamatkan operasi pada 27 Oktober ini,” katanya menerusi YouTube miliknya.

Dalam pada itu, Fizo berkata dia akan memberi fokus pada pengurusan acara dan media sosial, manakala Mawar akan meneruskkan perniagaan tudung Fareeda yang diusahakannya selama ini.

Fizo dan Mawar berkahwin pada November 2013 namun rumah tangga mereka hanya mampu bertahan selama enam tahun sahaja selepas disahkan bercerai pada 10 Julai lalu. Hasil perkahwinan mereka dikurniakan seorang cahaya mata, Wan Maryam kini berusia dua tahun.


“Kami Sepatutnya Nikah Di Thailand Minggu Depan”

Masih belum reda lagi kontroversi terpalit Amar Asyraf, wanita yang mendakwa menjalin hubungan cinta dengan pelakon itu iaitu Ellika Azman mendedahkan mereka sepatutnya berkahwin minggu hadapan di Thailand antara 11 hingga 13 Oktober.

Ujarnya lagi, sebelum ini ada rakannya memaklumkan kepadanya bahawa Amar sudah mempunyai dua isteri namun dia tidak percaya tentang perkara tersebut. Namun, dakwanya lagi segalanya terbongkar apabila dia mendapat tahu isteri kedua Amar baru saja melahirkan anak.

“Saya dan Amar sudah bercinta sejak September tahun lalu. Kami sepatutnya berkahwin di Thailand minggu depan.

“Sebelum ini ada kenalan memaklumkan Amar sudah mempunyai dua isteri tetapi saya tidak percaya. Lebih menyedihkan, sebenarnya saya bakal menjadi isteri ketiga! Mulanya, saya tidak memberitahu info yang saya dapat ini kepada Amar,” katanya.

Mengakui kesilapannya bercinta dengan suami orang, Ellika berkata dia rela membuka aibnya sendiri kerana mahu Amar bertanggungjawab ke atas isteri kedua dan anaknya itu.

“Saya dimaklumkan Amar belum lagi menjenguk isteri kedua dah anak mereka. Saya tahu, bila saya memilih untuk bercinta dengan Amar, perkara terbabit memang salah kerana dia berstatus suami orang.

“Saya ingat saya yang paling teraniaya, rupanya isteri kedua dan anak mereka lebih teraniaya! Saya tak kisah bila ada orang nak kata saya buka aib sendiri asalkan pendedahan ini dapat membuatkan Amar bertanggungjawab terhadap anaknya itu,” katanya.


Isteri Jamal Abdillah Selamat Timang Cahaya Mata

Tahniah buat Datuk Jamal Abdillah dan juga isteri, Datin Zai Izzati Khiruddin, kerana telah selamat menimang cahaya mata perempuan petang semalam secara pembedahan di pusat perubatan swasta di Shah Alam.

Jamal meluahkan rasa syukur anak ketiganya seberat 2.7 kilogram diberi nama Nur Azura Yamani itu dilahirkan dalam keadaan sihat dan sudah lama menantikan cahaya mata perempuan.

“Alhamdulillah, ia adalah anugerah terindah daripada Allah SWT kerana sudah lama saya menanti kehadiran cahaya mata perempuan sekali gus melengkapkan rumah tangga.

“Isteri dimasukkan ke wad bersalin semalam dan pada jam 5.35 petang tadi, pembedahan selamat dijalankan.

“Saya bersyukur isteri selamat melahirkan bayi perempuan kami yang sihat, putih melepak dan seiras wajah saya seberat 2.7 kilogram,” katanya kepada Harian Metro.

Berkongsikan mengenai keadaan isterinya, Jamal berkata Zai Izzati akan ditahan selama beberapa hari di wad sebelum dibenarkan pulang ke rumah. Ujarnya lagi, isterinya akan berpantang di kediaman mereka di Shah Alam.

“Maklumlah, isteri melahirkan anak secara pembedahan dan doktor mahu memastikan keadaannya okey dulu sebelum pulang ke rumah.

“Isteri juga akan menjalani tempoh berpantang di kediaman kami di Shah Alam selepas keluar dari wad nanti,” katanya.

Jamal berkahwin kali keempat dengan Zai Izzati pada 1 April 2017 di Ipoh, Perak. Menerusi perkahwinan terdahulu, Jamal mempunyai dua anak lelaki iaitu Osama Yamani, 18, dan Ahmad Zaki Yamani, 13.


“Kami Dah Putus Mac Lalu, Isteri Tahu Hubungan Kami”

Sejak semalam kecoh diperkatakan mengenai Amar Asyraf apabila seorang wanita mendedahkan sedang menjalin hubungan cinta dengan pelakon itu sejak September tahun lalu.

Wanita itu turut mengatakan mereka bakal berkahwin serta mendakwa Amar sebenarnya sudah beristeri dua. Tampil menjelaskan kontroversi tersebut, Amar mengakui menjalin hubungan cinta dengan gadis tersebut namun hubungan mereka sudah berakhir Mac lalu.

BACA: Ada Dua Isteri, Wanita Dedah Amar Asyraf Mahu Kahwin Lagi?

“Dalam hal ini, saya salahkan diri sendiri kerana membiarkan diri terjerat dengan cinta tiga segi. Saya tidak mahu membuka aib sesiapa, tambahan pula hubungan saya dengan gadis itu sudah berakhir pada Mac lalu. Biarlah apa yang berlaku menjadi rahsia kami.

“Saya juga berharap, penjelasan ini dapat menutup semua isu yang tercetus. Apa yang berlaku antara kami sudah menjadi sejarah dan tidak perlu dikenang lagi,” katanya kepada BH Online.

Dalam pada itu, Amar berkata hubungannya dengan isteri, Arna Salleh baik-baik sahaja, malah isterinya tahu hubungannya dengan gadis tersebut. Namun, Amar memberitahu isterinya terkilan apabila cerita itu tersebar kepada umum.

“Isteri tahu hubungan saya dengan gadis itu. Dia tidak melatah, malah tenang apabila saya berterus terang perkara sebenar. Dia bagaimanapun, terkilan apabila cerita itu mula tersebar.

“Keluarga juga tahu mengenai perkara itu. Saya akui, saya yang patut dipersalahkan dalam hal ini dan tidak akan sekali-kali menuding jari menyalahkan orang lain,” katanya.

Sementara itu, Amar menegaskan dia tidak akan teragak-agak untuk membawa ke muka pengadilan jika ada pihak yang terus memperkatakan tentang perkara itu.

Terdahulu, seorang gadis yang dikenali sebagai Ellika Azman mendakwa Amar mempunyai seorang lagi isteri serta seorang anak dari perkahwinan kedua. Dakwanya lagi, Amar dikatakan mengabaikan tanggungjawab sebagai suami dan bapa sejak bayi tersebut dilahirkan.


“Saya Tak Bodoh Agama, Tak Jahil Sampai Tahap Macam Tu”

Nama pelakon dan model Haneesya Hanee sekali lagi menjadi bualan ramai apabila tersebar gambarnya bertudung tetapi tampil seksi apabila pakaian yang digayakan menampakkan bahagian pehanya.

Dikecam teruk oleh netizen malah ada yang menyifatkan perbuatannya itu seolah mempersendakan agama, Haneesya kesal dengan pemilik produk berkenaan yang memungkiri janji dengan berkongsi foto keseluruhan imej.

“Saya tak bodoh agama dan saya tak akan memperlekehkan agama saya sendiri. Saya diberitahu gambar yang diambil cuma separuh dan sekadar nampak skarf. Itu saja tapi saya tak sangka gambar itu adalah gambar penuh.

“Sedangkan masa penggambaran saya dah ingatkan mereka supaya tidak merakam foto saya dalam keadaan seksi apatah lagi muat naik di laman sosial,” katanya kepada mStar Online.

Jelasnya lagi, tidak wajar dirinya dipersalahkan dan dia tidak bersalah dalam isu tersebut kerana gambar tersebut dikongsikan oleh orang lain sehingga mencetuskan kontroversi.

“Bila mereka muat naik gambar tu, pada saya ia bukan salah saya sebab mereka yang berbuat demikian.

“Bagi saya pula, saya dah cuba terbaik untuk pastikan gambar itu dihapuskan bukan kerana saya takutkan kecaman tapi saya tahu gambar macam tu tak patut dikongsi di media sosial kerana boleh menyebabkan kemarahan orang.

“Jadi, tak wajar ada pihak nak tuduh saya mempermainkan agama, saya tak jahil sampai tahap tu lagi,” katanya.


“Memang Ada Pihak Yang Nak Tengok Kami Berpisah”

Enggan menceraikan isterinya, meskipun Adira Suhaimi nekad untuk bercerai, Datuk Seri Adnan Abu atau lebih dikenali Dato Red mengakui wujud campur tangan orang ketiga dalam kemelut rumah tangga mereka.

Bagaimanapun, Dato Red memberitahu ada pihak yang mehu melihat mereka berpisah dan sebagai ketua keluarga dia akan sedaya upaya menyelamatkan rumah tangganya.

“Memang ada pihak yang ingin melihat kami berpisah. Saya pun tak tahu kenapa. Benda baik pun ada yang menghalang.

“Sebagai ketua keluarga saya akan cuba mempertahankan rumah tangga kami meskipun tangan ajaib itu dalam kalangan keluarga sendiri,” katanya.

Mengakui sebagai manusia dia tidak pernah lari daripada melakukan kesilapan, Dato Red berkata dia akan cuba memperbaiki diri dan belum terlambat untuk perbaiki perkahwinan mereka.

“Sebelum ini saya akui tidak pikul tanggungjawab dengan serius. Saya leka dengan banyak perkara. Malah dulu ketika sibuk dengan urusan duniawi, saya pernah kata kalau perempuan pergi dalam hidup ini, boleh cari lain.

“Tapi sekarang saya tak nak semua itu. Allah sudah memberi petunjuk, walaupun dah terlewat tapi saya masih ada harapan sebelum perkahwinan ini hancur,” katanya.


Ada Dua Isteri, Wanita Dedah Amar Asyraf Mahu Kahwin Lagi?

Tidak pernah terpalit kontroversi panas, nampaknya nama Amar Asyraf menjadi bualan ramai apabila seorang wanita mendedahkan sedang menjalin hubungan cinta dengan pelakon itu sejak September tahun lalu.

Seperti diketahui umum, Ammar sudah pun mendirikan rumah tangga dan baru menimang cahaya mata kedua pada Jun lalu.

Bagaimanapun, menurut wanita itu dia tahu mengenai status Amar yang merupakan suami orang dan cuba untuk mengelak, namun mendakwa Amar seorang yang pandai memikat dan akhirnya jatuh hati.

Dakwa wanita itu lagi, hubungan mereka semakin serius dan Amar pernah bertemu dengan keluarganya bagi mendapatkan restu untuk mereka bernikah.

Ujarnya lagi, semakin dekat hari pernikahan, pelbagai ujian datang dan gadis itu mendakwa dia baru mengetahui Amar mempunyai seorang lagi isteri serta seorang anak dari perkahwinan kedua.

Dakwanya lagi, Amar dikatakan mengabaikan tanggungjawab sebagai suami dan bapa sejak bayi tersebut dilahirkan.

Dalam pada itu, rata-rata netizen meluahkan rasa terkejut dengan pendedahan wanita itu. Tidak kurang juga ada seorang netizen meluahkan rasa lega apabila ada pihak yang berani membuka cerita mengenai pelakon tersebut.

Apa pun kami tidak dapat pastikan kesahihan pendedahan daripada wanita ini. Diharap Amar sendiri dapat tampil bagi menjelaskan perkara tersebut sekaligus menghentikan spekulasi liar netizen.


Iqram Dinzly Buat Hal Lagi, Tak Sengaja Tayang Anu?

Selalunya ada saja kisah kontroversi melibatkan Iqram Dinzly dan banyak kali dikecam susulan tindakannya seolah mempersendakan agama. Nampaknya, nama pelakon itu sekali lagi menjadi bualan ramai apabila muncul di Bigo Live.

Tampil dengan pakaian bercorak polka dot berwarna hitam putih, video tersebut memaparkan Iqram berjalan seperti model di atas pentas peragaan. Namun apa yang menjadi kecoh apabila seolah ternampak bahagian kemaluannya pula.

Rata-rata penonton terkejut dan mengatakan mereka nampak bahagian anunya. Bagaimanapun, Iqram mengatakan dia tidak sengaja dan seolah cuba menafikannya.

“Tak nampak, tak nampak, tak nampak, sikit je, sumpah tak sengaja,” katanya sambil ketawa.

Tahun lalu, Iqram pernah mencetuskan kontroversi apabila menggelarkan Nabi Muhammad SAW sebagai Che Mat. Bagaimanapun, Iqram memohon maaf kepada semua dan mengakui dirinya juga manusia tidak sempurna kerana terlepas cakap.

Ada saja kontroversi cuba ditimbulkan oleh Iqram, atau mungkin mahu meraih perhatian netizen? Apa pun diharap keadaan Iqram baik-baik sahaja.


"Kami Cuba Berbaik Sepanjang Proses Bersama Tapi Gagal"

Nekad mahu meneruskan penceraian, Adira Suhaimi mendedahkan sudah lama beliau menfailkan permohonan cerai namun terpaksa ditangguhkan kerana hamil dan bakal melahirkan bayi ketiga mereka.

“Saya sudah lama memfailkan perceraian itu pada April lalu, namun hari ini bertekad untuk meneruskan perceraian. Saya terpaksa tangguh sebelum ini disebabkan saya hamil, Saya teruskan sebab mengambil kira apa yang terbaik untuk diri saya dan anak”

Kongsi Adira lagi, selama ini beliau cuba untuk menyelamatkan rumah tangganya namun akhirnya gagal. Bagaimanapun Adira berkata, beliau menerima dengan hati yang terbuka jika masih ada jodoh diantara mereka.

“Saya nekad teruskan juga meskipun sepanjang proses bersama kami mencuba untuk berbaik semula. Kalau Allah kata jodoh kami masih panjang saya terima dengan hati yang ikhlas. Tetapi kalau Allah kata jodoh kami tak panjang saya akan terima dengan hati terbuka,” jelasnya.

Terdahulu Dato Red membantah sekeras-kerasnya permohonan penceraian yang dibuat Adira. Selain mahu mempertahankan rumah tangga yang dibina, Dato Red mahu berusaha menambat hati isterinya kembali. (rtky/w)


Ibu Beri Bayangan Rumah Tangga Aliff Syukri Bermasalah?

Rasanya sudah lama kita tak dengar cerita mengenai Datuk Seri Aliff Syukri dan isterinya, Datin Seri Nur Shahida. Malah, tiada lagi kontroversi panas terpalit usahawan kosmetik itu. Seperti diketahui, pasangan ini bakal menimang cahaya mata kelima tidak lama lagi.

Jika anda mengikuti akaun Instagram pasangan ini, mereka dilihat sering memuat naik perkongsian luahan sedih seolah menggambarkan rumah tangga mereka bermasalah. Malah, kedua mereka dilihat sudah lama tidak memuat naik gambar bersama.

Lebih menjadi tanda tanya perkongsian oleh ibu Aliff Syukri iaitu Bonda Rozita Ibrahim seakan mengiyakan rumah tangga anak menantunya itu kini berdepan masalah.

Menerusi perkongsian di Instagram itu, Bonda Rozita mengatakan Aliff memarahi isterinya kerana ‘banyak ragam’ sedangkan isterinya sarat hamil dan tidak mahu terlibat dalam penggambaran Oh Abang Kosmetik.

Malah, Bonda Rozita turut berpesan kepada anaknya itu supaya tidak cari pasal dan menghormati isterinya lebih-lebih lagi dengan keadaannya yang berbadan dua.

Apa pun diharap rumah tangga mereka baik-baik sahaja. Semoga pasangan ini akan terus bahagia dan dapat menempuhi segala ujian rumah tangga dengan penuh kesabaran.


Juliana Evans Dermakan Susu Badan Di Mekah

Baru saja menimang cahaya mata Julai lalu, Che Puan Juliana Evans kini berada di Tanah Suci Mekah bagi mengerjakan ibadah umrah bersama suami. Anaknya baru berusia tiga bulan, Juliana mendedahkan dia masih aktif memerah susu badan ketika berada di sana.

Bagaimanapun, Juliana memberitahu dia tidak dapat membawa pulang susu tersebut untuk anaknya dan akan mendermakannya kepada sesiapa yang memerlukan di sana.

“Ada yang bertanya, apa yang saya lakukan dengan susu badan saya ketika travel. Sebenarnya saya masih ‘pump’ susu sekurang-kurangnya sekali atau dua kali sehari.

“Kemudian saya simpankannya di dalam peti sejuk dan sebelum saya check out dari hotel, saya cuba dermakannya dengan bertanya sesiapa yang memerlukan atau mencari bank susu,” katanya.

Menerusi Insta Stroy, Juliana menjawab soalan netizen yang bertanyakan mengenai perkara itu. Juliana turut berkongsikan foto alat memerah susu.

Juliana baru sahaja melahirkan puteri sulungnya, Tengku Kamiliah Zanariah Josephine Ehsan Shah pada 12 Julai lalu.

Juliana mendirikan rumah tangga bersama Tengku Shariffudin Shah Tengku Shah Al-Hajj pada 30 April 2017


Dato Red Bergurau Lakukan Hubungan Intim Dengan Adira

Semalam kecoh mengenai kemelut rumah tangga penyanyi Adira Suhaimi dan suaminya, Dato Red. Lebih menjadi bualan ramai apabila Dato Red mengeluarkan kenyataan mereka melakukan hubungan intim sehari sebelum permohonan cerai.

Menjelaskan kenyataannya itu, Dato Red berkata dia tiada niat untuk membuka aib dan niatnya ketika itu untuk mengaburi mata orang ramai mengenai kemelut rumah tangga mereka.

“Sebenarnya saya ada berpakat dengan Adira dan kami tak mahu hebohkan perkara ini kepada pihak wartawan. Saya anggap mereka sebagai kawan sahaja tak sangka ia nak jadi isu.

“Sampai netizen hentam saya kerana cerita yang tak sepatutnya nak keluar. Sebenarnya niat hanya untuk mengaburi supaya perkara sebegini tidak terjadi.

“Banyak hati yang saya nak jaga kerana saya masih dalam proses pujuk hati Adira,” katanya kepada mStar Online.

Dalam pada itu, Dato Red berkata dia masih menyayangi isterinya dan nekad untuk mempertahankan perkahwinan yang dibinaya selama empat tahun. Ujarnya lagi, dia berkahwin bukan untuk bercerai.

“Saya nak berkahwin bukan untuk bercerai. Walaubagaimanapun saya akan pertahan perkahwinan ini selagi hayat saya ada. Apabila benda ini berlaku saya tersentak dan baru saya tahu ia boleh dibuat secara hakam.

“Selama ini saya ingat selagi lelaki tak lafaz cerai, perceraian tak boleh berlaku. Kalau nak ikutkan orang di sekitar saya suka perceraian ini berlaku, saya akui sepanjang empat tahun berkahwin saya alpa dengan kehidupan dunia,” katanya.


“Saya Akan Cuba ‘Tackle’, Pujuk Adira Balik”

Hari ini industri hiburan tanah air dikejutkan dengan berita penyayi Adira Suhaimi menfailkan permohonan cerai terhadap suaminya Datuk Seri Adnan Abu di Mahkamah Rendah Syariah Gombak Barat, Rawang.

Difahamkan, Adira menfailkan permohonan perceraian itu pada 1 April lalu. Adira yang disoal Hakim Syarie Mohd Faizal Habib mengenai pendiriannya menegaskan, dia tetap mahu teruskan perceraian.

Bagaimanapun, Adnan atau lebih dikenali dengan panggilan Dato Red membantah permohonan isterinya itu. Hakim Mohd Faizal Habib menetapkan 17 Disember ini sebagai tarikh sebutan hakam kes perceraian itu.

Mengulas lanjut mengenai perceraian yang difailkan isterinya, Dato Red menegaskan dia masih mahu mempertahankan rumah tangganya dengan Adira demi anak-anak mereka. Malah ujarnya lagi, dia akan berusaha untuk menambat hati Adira dan selamatkan perkahwinan mereka.

Lintas langsung mengenai kemelut rumah tangga penyanyi Adira Suhaimi di Mahkamah Rendah Syariah Gombak Barat, Kuang, Selangor. #metrotv

Pasangan berkenaan tiba pada waktu berasingan di mahkamah. Datuk Red tiba jam 2.50 petang di mahkamah bersama dua rakannya dan kemudiannya Adira yang dilihat berseorangan jam 3.05 petang.

Terdahulu, rumah tangga pasangan berkenaan dikatakan berantakan namun kedua mereka menafikan dakwaan tersebut.

Adira dan Adnan bernikah di Songkhla, Thailand ebagai isteri kedua pada 3 Disember 2015. Hasil perkahwinan, pasangan berkenaan dikurniakan tiga cahaya mata, termasuk seorang anak perempuan baru berusia dua bulan lalu.


Adira Tegas Mahu Bercerai Dengan Dato Red

Selsai sudah prosiding perlantikan hakam oleh mahkamah berhubung permohonan perceraian di Mahkamah Rendah Syariah Gombak Barat, Adira Suhaimi enggan mengulas lanjut punca penceraian dengan suami, Dato Red.

“Saya hanya mahu yang terbaik buat anak-anak. Maaf, saya tidak boleh membuka mulut mengenai perkara ini kerana masih dalam proses Mahkamah Syariah. Saya hanya mahukan yang terbaik buat diri dan anak-anak,” katanya ringkas.

Katika prosiding berlangsung sebentar tadi, Adira dengan tenang menjawab beliau tetap ingin meneruskan penceraian ini ketika Hakim Syarie Mohd Faizal Habib bertanyakan mengenai keputusan permohonannya

Bagaimanapun Dato Red ketika disoal hakim mengenai soalan yang sama, membantah permohonan cerai yang difailkan isterinya itu. Susulan itu mahkamah menetapkan 17 Disember depan sebagao hari sebutan kes.

Terdahulu Dato Red terkejut dengan permohonan cerai yang dilakukan Adira kerana menyangka hubungan mereka suami isteri dalam keadaan baik. Semoga segala urusan pasangan ini dipermudahkan. (rtky/w)


“Sedih Masih Ada Tapi Tak Boleh Tunjuk Dekat Orang”

Mahligai perkahwinan yang dibina selama enam tahun bersama Fizo Omar gagal diselamatkan selepas disahkan bercerai pada Julai lalu, Mawar Karim kini lebih positif dan memilih untuk tidak membaca komen netizen di media sosial.

Mahu kembali bangkit dan move on dari kisahnya terdahulu, Mawar berkata dia tidak berani untuk membaca komen di media sosial bimbang emosinya terganggu. Ujarnya lagi, sebagai manusia kita ada kelemahan dan dia memohon kekuatan daripada Allah.

“Sejujurnya saya tidak bernai baca komen-komen sebab takut emosi terganggu, tak boleh kerja. Jadi untuk saya move on, saya pilih untuk jangan baca. Apa yang saya lalui saya kena positif, bahkan saya ada minta rujukan daripada Prof Muhaya, Ustazah Siti Nor Bahyah dan Datuk Mashitah.

“Macam saya, kekuatan tu saya dapat melalui Allah. Saya kena minta dan mohon dengan Allah. Saya tahu saya ada kelemahan. Sebagai orang bereniaga, saya tak boleh tunjuk wajah sedih. Kita kena panda ke hadapan dan hadapi semua ini,” katanya kepada Nona.

Akui masih bersedih di atas apa yang berlaku, namun Mawar berkata dia tidak mahu menunjukkan kesedihan itu pada orang sekelilingnya. Jelasnya lagi, apa paling penting adalah kebahagiaan anaknya, Maryam.

“Saya tak tunjuk sedih dekat orang. Family sendiri pun tidak, Maryamlah bahu untuk saya menangis. Memang dekat Maryam je. Sejak dalam perut hingga keluar. Sedih tu memang ada tapi kita tak boleh tunjuk dekat orang.

“Walau apa pun saya akan pastikan kasih sayang kami sebagai bapa dan mak kepada Maryam tak berkurang,” katanya.


"Palsu, Baru Semalam Kami Lakukan Hubungan Intim"

Tiada angin tiada ribu, Dato Red tidak menyangka isteri keduanya, Adira Suhaimi menfailkan penceraian terhadapnya di Mahkamah Rendah Syariah Daerah Gombak Barat dan akan dibicarakan jam 3 petang ini.

Menurut Harian Metro, Adira pada mulanya mengambil tindakan mengunci mulut apabila ditanya mengenai spekulasi mengenai penceraiannya. Bagaimanapun Adira akhirnya mengaku proses penceraian berjalan petang ini.

Difahamkan mengikut jadual asal, perbicaraan permohonan cerai dilakukan Adira pada jam 9 pagi namun ia diminta diubah oleh Adira sendiri kerana tidak menyangka perkara (permohonan cerai) itu diketahui umum.

Bagaimanapun Dato Red ketika dihubungi semalam mengenai permohonan cerai yang dibuat Adira, menafikannya dan berkata ianya hanya khabar angin sahaja seperti kontroversi rumah tangganya sebelum ini.

“Berita mengatakan saya dan Adira mahu bercerai itu adalah palsu kerana kami masih bersama. Kelmarin saya baru saja pulang ke rumah Adira dan kami melakukan hubungan intim. Pagi semalam saya bersarapan bersamanya, hubungan kami baik dan mesra,” katanya. (rtky/w)


Haneesya Minta Netizen Hormati Ibunya

Sekali lagi menjadi bahan kecaman berikutan ibunya membuat laporan polis, Haneesya Hanee tidak kisah andai dirinya dikecam dan dihina namun tidak pada ibunya dan meminta agar netizen menghormati ibunya.

“Saya tahu ada harga yang perlu dibayar apabila memilih dunia seni sebagai medan mencari rezeki. Saya akur dan reda jika diusik warganet, tetapi tolong hormati emak saya. Jika ada yang mahu menghina, mencerca dan mempersenda, tolong fikirkan semula kerana saya masih ada emak”

“Cuba bayangkan kalau perkara sama terjadi kepada kalian? Saya percaya, setiap ibu pasti melakukan perkara sama. Apa yang ibu kalian akan lakukan kalau anak mereka dikecam seperti saya? Ramai yang salah faham tentang laporan itu”

Perjalanan karier yang berterusan dengan kontroversi kadang kala membuat Haneesya tidak mampu menahan cacian netizen. Kongsinya ada hari beliau menangis terduduk mengenangkan nasibnya di dalam industri.

“Tipu kalau saya katakan saya begitu kuat dan kebal berdepan pandangan serong serta kecaman orang luar. Saya pernah jatuh terduduk dan menangis mengenangkan nasib yang tidak habis-habis dikecam,” jelasnya.

Terdahulu ibu Haneesya menerusi media sosial terkilan apabila laporan polis dibuat untuk anaknya mendapat salah faham netizen. Marah dengan reaksi netizen, ibunya bertindak mengoyakkan laporan tersebut. (rtky/w)


Haqiem Rusli Siapkan Lagu Han Byul Dalam 10 Minit

Pasti ramai tahu lagu Luka dan Bahagia nyanyian juara Big Stage musim kedua, Han Byul trending di laman YouTube pada hari pertama ianya dilancarkan. Memang berhantu lagu ciptaan penyanyi dan komposer muda, Haqiem Rusli.

Haqiem mendedahkan dia mengambil masa 10 minit untuk menyiapkan lagu single tersebut. Idea untuk bekerjasama dengan penyanyi Korea Selatan itu diundang menjayakan segmen persembahan duet.

“Single Luka dan Bahagia saya siapkan dalam tempoh 10 minit. Cuma liriknya sahaja mengambil sedikit masa.

“Ketika sesi latihan, saya beramah mesra dengan semua peserta. Saya turut menyapa Han Byul dan kemudian didekati pengurusnya.

“Tanpa diduga, pengurusnya meminta saya mencipta lagu Han Byul. Selepas berbincang, termeterailah kerjasama ini,” katanya kepada BH Online.

Dalam pada itu, Haqiem tidak percaya lagu tersebut menjadi trending dan mengakui tidak meletakkan harapan tinggi ketika mencipta lagu berkenaan. Ujarnya lagi, dia tidak menolak idea untuk menerbitkan lagu berkenaan dalam versi bahasa Korea.

“Saya cipta lagu ini tanpa meletakkan harapan tinggi. Lagu ini istimewa kerana dinyanyikan artis Korea dalam bahasa Melayu dan diterima ramai,” katanya.


Rihana Oksana Terpaksa Jual Cincin Kahwin Bayar Bil Perubatan

Nampaknya isu mengenai rumah tangga bekas Ratu Cantik Rusia, Rihana Oksana dengan Sultan Muhammad V masih belum berkesudahan lagi. Terbaru, Rihana memberitahu dia terpaksa menjual cincin kahwinnya bernilai £ 203,000 (RM1juta).

Menurutnya, dia sangat terdesak dan memerlukan wang selepas ditinggalkan ketika sedang hamil 4 bulan. Ujarnya lagi, wang tersebut digunakan untuk menampung bil perubatannya di Switzerland dan mendedahkan hampir kehilangan anaknya berikutan Leon berdepan beberapa komplikasi ketika dalam kandungan.

Daily Mail malaporkan, Rihana mendakwa dia terpaksa menjual cincin rekaan Jacob Arabo iaitu sama seperti dipakai oleh Victoria Beckham tiga kali kurang daripada nilai asalnya.

“Saya tidak akan menyatakan harga saya menjualnya, tetapi ia adalah tiga kali kurang daripada kosnya,” katanya.

Terdahulu, Rihana mendakwa dia dan anaknya sudah tidak bertemu dengan Sultan Muhammad V sejak Disember tahun lalu. Rihana turut mendakwa baginda seolah cuba bersembunyi daripadanya.

Minggu lalu, The Sun UK melaporkan Rihana didakwa menuntut sebuah rumah agam bernilai £8 juta (RM41.2 juta) berserta nafkah anaknya sebanyak £24,000 (RM123,694) sebulan.